qundao/data-zh-poetry huggingface dataset:
满路花（仙吕思情）
作者：周邦彦
朝代：宋

帘烘泪雨干，酒压愁城破。冰壶防饮渴，培残火。朱消粉退，绝胜新梳里。不是寒宵短，日上三竿，殢人犹要同卧。如今多病，寂寞章台左。黄昏风弄雪，门深锁。兰房密爱，万种思量过。也须知有我。著甚情悰，你但忘了人呵。
满路花（仙吕）
作者：周邦彦
朝代：宋
体裁：词

金花落烬灯，银砾鸣窗雪。夜深微漏断，行人绝。风扉不定，竹圃琅玕折。玉人新间阔。著甚情悰，更当恁地时节。无言欹枕，帐底流清血。愁如春后絮，来相接。知他那里，争信人心切。除共天公说。不成也还，似伊无个分别。
点绛唇·仙吕
作者：周邦彦
朝代：宋

台上披襟，快风一瞬收残雨。柳丝轻举，蛛网黏飞絮。极目平芜，应是春归处。愁凝伫，楚歌声苦，村落黄昏鼓。
点绛唇·仙吕伤感
作者：周邦彦
朝代：宋
体裁：词

辽鹤归来，故乡多少伤心地。寸书不寄。鱼浪空千里。凭仗桃根，说与凄凉意。愁无际。旧时衣袂。犹有东风泪。
点绛唇·台上披襟
作者：周邦彦
朝代：宋
体裁：词

台上披襟，快风一瞬收残雨。
柳丝轻举。
蛛网粘飞絮。
极目平芜，应是春归处。
愁凝伫。
楚歌声苦。
村落黄昏鼓。
点绛唇·孤馆迢迢
作者：周邦彦
朝代：宋
体裁：词

孤馆迢迢，暮天草露沾衣润。夜来秋近，月晕通风信。今日原头，黄叶飞成阵，知人闷，故来相趁，共结临岐恨。
点绛唇·辽鹤归来
作者：周邦彦
朝代：宋
体裁：词

辽鹤归来，故乡多少伤心地。寸书不寄。鱼浪空千里。凭仗桃根，说与凄凉意。愁无际。旧时衣袂。犹有东门泪。
点绛唇（仙吕）
作者：周邦彦
朝代：宋

台上披襟，快风一瞬收残雨。柳丝轻举。蛛网黏飞絮。极目平芜，应是春归处。愁凝贮。楚歌声苦。村落黄昏鼓。
点绛唇（仙吕）
作者：周邦彦
朝代：宋
体裁：词

孤馆迢迢，暮天草露沾衣润。夜来秋近。月晕通风信。
今日原头，黄叶飞成阵。知人闷。故来相趁。共结临岐恨。
点绛唇（仙吕）
作者：周邦彦
朝代：宋
体裁：词

征骑初停，酒行莫放离歌举。柳汀莲浦。看尽江南路。苦恨斜阳，冉冉催人去。空回顾。淡烟横素。不见扬鞭处。
烛影摇红
作者：周邦彦
朝代：宋
体裁：词

香脸轻匀，黛眉巧画宫妆浅。风流天付与精神，全在娇波转。早是萦心可惯。更那堪、频频顾盼。几回得见，见了还休，争如不见。烛影摇红，夜阑饮散春宵短。当时谁解唱阳关，离恨天涯远。无奈云收雨散。凭阑干、东风泪眼。海棠开后，燕子来时，黄昏庭院。
烛影摇红
作者：周邦彦
朝代：宋

香脸轻匀，黛眉巧画宫妆淡。风流天付与精神，全在娇波转。早是萦心可惯。那更堪、频频顾盼。几回得见，见了还休，争如不见。烛影摇红，夜阑饮散春宵短。当时谁解唱阳关，离恨天涯远。无奈云收雨散。凭阑干、东风泪眼。海棠开后，燕子来时，黄昏庭院。
烛影摇红·芳脸匀红
作者：周邦彦
朝代：宋
体裁：词

芳脸匀红，黛眉巧画宫妆浅。风流天付与精神，全在娇波眼。早是萦心可惯。向尊前、频频顾眄。几回想见，见了还休，争如不见。烛影摇红，夜阑饮散春宵短。当时谁会唱阳关，离恨天涯远。争奈云收雨散。凭阑干、东风泪满。海棠开后，燕子来时，黄昏深院。
烛影摇红·芳脸匀红
作者：周邦彦
朝代：宋
体裁：词

芳脸匀红，黛眉巧画宫妆浅。
风流天付与精神，全在娇波眼。
早是萦心可惯。
向尊前、频频顾眄。
几回相见，见了还休，争如不见。
烛影摇红，夜阑饮散春宵短。
当时谁会唱阳关，离恨天涯远。
争奈云收雨散。
凭阑干、东风泪满。
海棠开后，燕子来时，黄昏深院。
燕归梁·高平晓
作者：周邦彦
朝代：宋
体裁：词

帘底新霜一夜浓。短烛散飞虫。曾经洛浦见惊鸿。关山隔、梦魂通。明星晃晃，津回路转，榆影步花骢。欲攀云驾倩西风。吹清血、寄玲珑。
燕归梁（高平晓）
作者：周邦彦
朝代：宋
体裁：词

帘底新霜一夜浓。短烛散飞虫。曾经洛浦见惊鸿。关山隔、梦魂通。明星晃晃，回津路转，榆影步花骢。欲攀云驾倩西风。吹清血、寄玲珑。
玉团儿·妍姿艳态腰如束
作者：周邦彦
朝代：宋

妍姿艳态腰如束。笑无限、桃粗杏俗。玉体横陈，云鬟斜坠，春睡还熟。夕阳斗转阑干曲。乍醉起、余霞衫肉。搦粉搓酥，剪云裁雾，比并不足。
玉团儿·妍姿艳态腰如束
作者：周邦彦
朝代：宋
体裁：词

妍姿艳态腰如束。笑无限、桃粗杏俗。玉体横陈，云鬟斜坠，春睡还熟。夕阳斗转阑干曲。乍醉起、馀霞衬肉。搦粉搓酥，剪云裁雾，比并不足。
玉团儿·铅华淡伫新妆束
作者：周邦彦
朝代：宋
体裁：词

铅华淡伫新妆束。好风韵、天然异俗。彼此知名，虽然初见，情分先熟。垆烟淡淡云屏曲。睡半醒、生香透肉。赖得相逢，若还虚过，生世不足。
玉团儿（双调）
作者：周邦彦
朝代：宋
体裁：词

铅华淡伫新妆束。好风韵、天然异俗。彼此知名，虽然初见，情分先熟。炉烟淡淡云屏曲。睡半醒、生香透肉。赖得相逢，若还虚过，生世不足。
玉楼春
作者：周邦彦
朝代：宋

桃溪不作从容住。秋藉绝来无续处。当时相候赤栏桥，今日独寻黄叶路。
烟中列岫青无数。雁背夕阳红欲暮。人如风后入江云，情似雨余黏地絮。
玉楼春
作者：周邦彦
朝代：宋
体裁：词

歌时宛转饶风措。莺语清圆啼玉树。断肠归去月三更，薄酒醒来愁万绪。孤灯翳翳昏如雾。枕上依稀闻笑语。恶嫌春梦不分明，忘了与伊相见处。
玉楼春 其三 大石
作者：周邦彦
朝代：宋
体裁：词

玉奁收起新妆了。鬓畔斜枝红袅袅。浅颦轻笑百般宜，试著春衫应更好。裁金簇翠天机巧。不称野人篸破帽。满头聊作片时狂，顿减十年尘土貌。
玉楼春 其四 大石
作者：周邦彦
朝代：宋
体裁：词

桃溪不作从容住，秋藕绝来无续处。当时相候赤阑桥，今日独寻黄叶路。烟中列岫青无数，雁背夕阳红欲暮。人如风后入江云，情似雨馀黏地絮。
玉楼春·大堤花艳惊郎目
作者：周邦彦
朝代：宋
体裁：词

大堤花艳惊郎目。秀色秾华看不足。休将宝瑟写幽怀，座上有人能顾曲。平波落照涵赪玉。画舸亭亭浮澹渌。临分何以祝深情，只有别离三万斛。
玉楼春·大石
作者：周邦彦
朝代：宋

当时携手城东道。月堕檐牙人睡了。酒边难使客愁惊，帐底不教春梦到。别来人事如秋草。应有吴霜侵翠葆。夕阳深锁绿苔门，一任卢郎愁里老。大堤花艳惊郎目。秀色秾华看不足。休将宝瑟写幽怀，座上有人能顾曲。平波落照涵赪玉。画舸亭亭浮澹渌。临分何以祝深情，只有别离三万斛。玉奁收起新妆了。鬓畔斜枝红袅袅。浅颦轻笑百般宜，试著春衫犹更好。裁金簇翠天机巧。不称野人簪破帽。满头聊插片时狂，顿减十年尘土貌。桃溪不作从容住，秋藕绝来无续处。当时相候赤阑桥，今日独寻黄叶路。烟中列岫青无数，雁背夕阳红欲暮。人如风后入江云，情似雨余黏地絮。
玉楼春·大石
作者：周邦彦
朝代：宋
体裁：词

桃溪不作从容住，秋藕绝来无续处。当时相候赤阑桥，今日独寻黄叶路。烟中列岫青无数，雁背夕阳红欲暮。人如风后入江云，情似雨余黏地絮。
玉楼春·桃溪不作从容住
作者：周邦彦
朝代：宋
体裁：词

桃溪不作从容住。
秋藕绝来无续处。
当时相候赤栏桥，今日独寻黄叶路。
烟中列岫青无数。
雁背夕阳红欲暮。
人如风后入江云，情似雨馀黏地絮。
玉楼春·桃溪不作从容住
作者：周邦彦
朝代：宋

桃溪不作从容住，秋藕绝来无续处。当时相候赤阑桥，今日独寻黄叶路。烟中列岫青无数，雁背夕阳红欲暮。人如风后入江云，情似雨馀粘地絮。
玉楼春·玉奁收起新妆了
作者：周邦彦
朝代：宋

玉奁收起新妆了。
鬓畔斜枝红袅袅。
浅颦轻笑百般宜，试着春衫犹更好。
裁金簇翠天机巧。
不称野人簪破帽。
满头聊插片时狂，顿减十年尘土貌。
玉楼春·玉琴虚下伤心泪
作者：周邦彦
朝代：宋
体裁：词

玉琴虚下伤心泪。只有文君知曲意。帘烘楼迥月宜人，酒暖香融春有味。萋萋芳草迷千里。惆怅王孙行未已。天涯回首一销魂，二十四桥歌舞地。
玉楼春（大石·第三）
作者：周邦彦
朝代：宋
体裁：词

玉奁收起新妆了。鬓畔斜枝红袅袅。浅颦轻笑百般宜，试著春衫犹更好。裁金簇翠天机巧。不称野人簪破帽。满头聊插片时狂，顿减十年尘土貌。
玉楼春（大石·第二）
作者：周邦彦
朝代：宋

大堤花艳惊郎目。秀色秾华看不足。休将宝瑟写幽怀，座上有人能顾曲。
平波落照涵E176玉。画舸亭亭浮淡渌。临分何以祝深情，只有别离三万斛。
玉楼春（大石）
作者：周邦彦
朝代：宋
体裁：词

当时携手城东道。月堕檐牙人睡了。酒边难使客愁惊，帐底不教春梦到。别来人事如秋草。应有吴霜侵翠葆。夕阳深锁绿苔门，一任卢郎愁里老。
玉烛新·双调梅花
作者：周邦彦
朝代：宋
体裁：词

溪源新腊后。见数朵江梅，剪裁初就。晕酥砌玉芳英嫩，故把春心轻漏。前村昨夜，想弄月、黄昏时候。孤岸峭，疏影横斜，浓香暗沾襟袖。尊前赋与多才，问岭外风光，故人知否。寿阳谩斗。终不似，照水一枝清瘦。风娇雨秀。好乱插、繁花盈首。须信道，羌管无情，看看又奏。
玉烛新（双调梅花）
作者：周邦彦
朝代：宋
体裁：词

溪源新腊后。见数朵江梅，剪裁初就。晕酥砌玉芳英嫩，故把春心轻漏。前村昨夜，想弄月、黄昏时候。孤岸峭，疏影横斜，浓香暗沾襟袖。尊前赋与多材，问岭外风光，故人知否。寿阳谩斗。终不似，照水一枝清瘦。风娇雨秀。好乱插、繁花盈首。须信道，羌管无情，看看又奏。
玲珑四犯·大石
作者：周邦彦
朝代：宋
体裁：词

秾李夭桃，是旧日潘郎，亲试春艳。自别河阳，长负露房烟脸。憔悴鬓点吴霜，念想梦魂飞乱。叹画栏玉砌都换。才始有缘重见。夜深偷展香罗荐。暗窗前、醉眠葱茜。浮花浪蕊都相识，谁更曾抬眼。休问旧色旧香，但认取、芳心一点。又片时一阵，风雨恶，吹分散。
玲珑四犯·秾李夭桃
作者：周邦彦
朝代：宋
体裁：词

秾李夭桃，是旧日潘郎，亲试春艳。自别河阳，长负露房烟脸。憔悴鬓点吴霜，念想梦魂飞乱。叹画阑玉砌都换。才始有缘重见。夜深偷展香罗荐。暗窗前、醉眠葱茜。浮花浪蕊都相识，谁更曾抬眼。休问旧色旧香，但认取、芳心一点。又片时一阵，风雨恶，吹分散。
玲珑四犯（大石）
作者：周邦彦
朝代：宋

秾李夭桃，是旧日潘郎，亲试春艳。自别河阳，长负露房烟脸。憔悴鬓点吴霜，念想梦魂飞乱。叹画阑玉砌都换。才始有缘重见。夜深偷展香罗荐。暗窗前、醉眠葱蒨。浮花浪蕊都相识，谁更曾抬眼。休问旧色旧香，但认取、芳心一点。又片时一阵，风雨恶，吹分散。
琐窗寒
作者：周邦彦
朝代：宋
体裁：词

暗柳啼鸦，单衣伫立，小帘朱户。桐花半亩，静锁一庭愁雨。洒空阶、夜阑未休，故人剪烛西窗语。似楚江暝宿，风灯零乱，少年羁旅。
迟暮，嬉游处。正店舍无烟，禁城百五。旗亭唤酒，付与高阳俦侣。想东园、桃李自春，小唇秀靥今在否？到归时、定有残英，待客携尊俎。
琐窗寒·寒食
作者：周邦彦
朝代：宋

暗柳啼鸦，单衣伫立，小帘朱户。桐花半亩，静锁一庭愁雨。洒空阶、夜阑未休，故人剪烛西窗语。似楚江暝宿，风灯零乱，少年羁旅。迟暮。嬉游处。正店舍无烟，禁城百五。旗亭唤酒，付与高阳俦侣。想东园、桃李自春，小唇秀靥今在否。到归时、定有残英，待客携尊俎。
瑞鹤仙
作者：周邦彦
朝代：宋
体裁：词

悄郊原带郭，行路永、客去车尘漠漠。斜阳映山落，敛余红犹恋，孤城阑角。凌波步弱，过短亭、何用素约。有流莺劝我，重解绣鞍，缓引春酌。
不记归时早暮，上马谁扶，醒眠朱阁，惊飙动幕，扶残醉，绕红药。叹西园已是，花深无地，东风何事又恶？任流光过却，犹喜洞天自乐。
瑞鹤仙
作者：周邦彦
朝代：宋
体裁：词

暖烟笼细柳。
弄万缕千丝，年年春色。
晴风荡无际，浓於酒、偏醉情人调客。
阑干倚处，度花香、微散酒力。
对重门半掩，黄昏淡月，院宇深寂。
愁极。
因思前事，洞房佳宴，正值寒食。
寻芳遍赏，金谷里，铜驼陌。
到而今、鱼雁沈沈无信，天涯常是泪滴。
早归来，云馆深处，那人正忆。
瑞鹤仙·悄郊原带郭
作者：周邦彦
朝代：宋
体裁：词

悄郊原带郭。
行路永，客去车尘漠漠。
斜阳映山落。
敛馀红、犹恋孤城栏角。
凌波步弱。
过短亭、何用素约。
有流莺劝我，重解绣鞍，缓引春酌。
不记归时早暮，上马谁扶，醒眠朱阁。
惊飙动幕。
扶残醉，绕红药。
叹西园、已是花深无地，东风何事又恶。
任流光过却。
犹喜洞天自乐。
瑞鹤仙·悄郊原带郭
作者：周邦彦
朝代：宋

悄郊原带郭，行路永，客去车尘漠漠。斜阳映山落，敛馀红、犹恋孤城阑角。凌波步弱，过短亭、何用素约。有流莺劝我，重解绣鞍，缓引春酌。不记归时早暮，上马谁扶，醒眠朱阁。惊飙动幕，扶残醉，绕红药。叹西园、已是花深无地，东风何事又恶？任流光过却，犹喜洞天自乐。
瑞鹤仙·暖烟笼细柳
作者：周邦彦
朝代：宋
体裁：词

暖烟笼细柳。弄万缕千丝，年年春色。晴风荡无际，浓于酒、偏醉情人调客。阑干倚处，度花香、微散酒力。对重门半掩，黄昏淡月，院宇深寂。愁极。因思前事，洞房佳宴，正值寒食。寻芳遍赏，金谷里，铜驼陌。到而今、鱼雁沈沈无信，天涯常是泪滴。早归来，云馆深处，那人正忆。
瑞鹤仙·高平
作者：周邦彦
朝代：宋

悄郊原带郭，行路永、客去车尘漠漠。斜阳映山落，敛余红犹恋，孤城阑角。凌波步弱，过短亭、何用素约？有流莺劝我，重解绣鞍，缓引春酌。不记归时早暮，上马谁扶？醒眠朱阁。惊飙动幕。扶残醉，绕红药。叹西园已是花深无地，东风何事又恶？任流光过却，犹喜洞天自乐。
瑞鹤仙·高平
作者：周邦彦
朝代：宋
体裁：词

悄郊原带郭，行路永、客去车尘漠漠。斜阳映山落，敛馀红犹恋，孤城阑角。凌波步弱，过短亭、何用素约？有流莺劝我，重解绣鞍，缓引春酌。不记归时早暮，上马谁扶？醒眠朱阁。惊飙动幕。扶残醉，绕红药。叹西园已是花深无地，东风何事又恶？任流光过却，犹喜洞天自乐。
瑞龙吟
作者：周邦彦
朝代：宋
体裁：词

章台路，还见褪粉梅梢，试花桃树。愔愔坊陌人家，定巢燕子，归来旧处。
黯凝伫，因念个人痴小，乍窥门户。侵晨浅约宫黄，障风映袖，盈盈笑语。
前度刘郎重到，访邻寻里，同时歌舞，惟有旧家秋娘，声价如故。吟笺赋笔，犹记燕台句。知谁伴，名园露饮，东城闲步？事与孤鸿去，探春尽是，伤离意绪。官柳低金缕，归骑晚、纤纤池塘飞雨。断肠院落，一帘风絮。
瑞龙吟·大石
作者：周邦彦
朝代：宋

章台路。还见褪粉梅梢，试花桃树。愔愔坊陌人家，定巢燕子，归来旧处。黯凝伫。因念个人痴小，乍窥门户。侵晨浅约宫黄，障风映袖，盈盈笑语。前度刘郎重到，访邻寻里，同时歌舞。唯有旧家秋娘，声价如故。吟笺赋笔，犹记燕台句。知谁伴，名园露饮，东城闲步。事与孤鸿去。探春尽是，伤离意绪。官柳低金缕。归骑晚，纤纤池塘飞雨。断肠院落，一帘风絮。
瑞龙吟·章台路
作者：周邦彦
朝代：宋
体裁：词

章台路。
还见褪粉梅梢，试花桃树。
坊陌人家，定巢燕子，归来旧处。
暗凝伫。
因念个人痴小，乍窥门户。
侵晨浅约宫黄，障风映袖，盈盈笑语。
前度刘郎重到，访邻寻里，同时歌舞。
唯有旧家秋娘，声价如故。
吟笺赋笔，犹记燕台句。
知谁伴，名园露饮，东城闲步。
事与孤鸿去。
探春尽是，伤离意绪。
官柳低金缕。
归骑晚，纤纤池塘飞雨。
断肠院落，一帘风絮。
瑞龙吟·章台路
作者：周邦彦
朝代：宋
体裁：词

章台路。
还见褪粉梅梢，试花桃树。
愔愔坊陌人家，定巢燕子，归来旧处。
暗凝伫。
因念个人痴小，乍窥门户。
侵晨浅约宫黄，障风映袖，盈盈笑语。
前度刘郎重到，访邻寻里，同时歌舞。
唯有旧家秋娘，声价如故。
吟笺赋笔，犹记燕台句。
知谁伴，名园露饮，东城闲步。
事与孤鸿去。
探春尽是，伤离意绪。
官柳低金缕。
归骑晚，纤纤池塘飞雨。
断肠院落，一帘风絮。
瑞龙吟·章台路
作者：周邦彦
朝代：宋

章台路。还见褪粉梅梢，试花桃树。愔愔坊陌人家，定巢燕子，归来旧处。黯凝伫。因念个人痴小，乍窥门户。侵晨浅约宫黄，障风映袖，盈盈笑语。前度刘郎重到，访邻寻里，同时歌舞。唯有旧家秋娘，声价如故。吟笺赋笔，犹记燕台句。知谁伴、名园露饮，东城闲步。事与孤鸿去。探春尽是，伤离意绪。官柳低金缕。归骑晚、纤纤池塘飞雨。断肠院落，一帘风絮。
留客住·嗟乌兔
作者：周邦彦
朝代：宋

嗟乌兔。正茫茫、相催无定，只恁东生西没，半均寒暑。昨见花红柳绿，处处林茂。又睹霜前篱畔，菊散余香，看看又还秋暮。忍思虑念古往贤愚，终归何处。争似高堂，日夜笙歌齐举。选甚连宵彻昼，再三留住。待拟沈醉扶上马，怎生向、主人未肯交去。
留客住·嗟乌兔
作者：周邦彦
朝代：宋
体裁：词

嗟乌兔。正茫茫、相催无定，只恁东生西没，半均寒暑。昨见花红柳绿，处处林茂。又睹霜前篱畔，菊散馀香，看看又还秋暮。忍思虑。念古往贤愚，终归何处。争似高堂，日夜笙歌齐举。选甚连宵彻昼，再三留住。待拟沈醉扶上马，怎生向、主人未肯交去。
相思引·生碧香罗粉兰香
作者：周邦彦
朝代：宋
体裁：词

生碧香罗粉兰香。冷绡缄泪倩谁将。故人何在，烟水隔潇湘。花落燕□春欲老，絮吹思浪日偏长。一些儿事，何处不思量。
看花回 其一 越调
作者：周邦彦
朝代：宋
体裁：词

秀色芳容明眸，就中奇绝。细看艳波欲溜，最可惜微重，红绡轻帖。匀朱傅粉，几为严妆时涴睫。因个甚、底死嗔人，半饷斜眄费贴燮。斗帐里、浓欢意惬。带困时、似开微合。曾倚高楼望远，自笑指频瞤，知他谁说。那日分飞，泪雨纵横光映颊。揾香罗，恐揉损，与他衫袖裛。
看花回 其一 越调
作者：周邦彦
朝代：宋

秀色芳容明眸，就中奇绝。细看艳波欲溜，最可惜微重，红绡轻帖。匀朱傅粉，几为严妆时涴睫。因个甚、底死嗔人，半饷斜眄费贴燮。斗帐里、浓欢意惬。带困眼、似开微合。曾倚高楼望远，似指笑频瞤，知他谁说。那日分飞，泪雨纵横光映颊。揾香罗，恐揉损，与他衫袖裛。
看花回·秀色芳容明眸
作者：周邦彦
朝代：宋
体裁：词

秀色芳容明眸，就中奇绝。
细看艳波欲溜，最可惜微重，红绡轻帖。
匀朱傅粉，几为严妆时涴睫。
因个甚、底死嗔人，半饷斜眄费贴燮。
斗帐里、浓欢意惬。
带困眼、似开微合。
曾倚高楼望远，似指笑频瞤，知他谁说。
那日分飞，泪雨纵横光映颊。
搵香罗，恐揉损，与他衫袖裛。
看花回·蕙风初散轻暖
作者：周邦彦
朝代：宋

蕙风初散轻暖，霁景微澄洁。秀蕊乍开乍敛，带雨态烟痕，春思纡结。危弦弄响，来去惊人莺语滑。无赖处，丽日楼台，乱纷岐路思奇绝。何计解、黏花系月叹冷落、顿辜佳节。犹有当时气味，挂一缕相思，不断如发。云飞帝国，人在天边心暗折。语东风，共流转，谩作匆匆别。
看花回·蕙风初散轻暖
作者：周邦彦
朝代：宋
体裁：词

蕙风初散轻暖，霁景微澄洁。秀蕊乍开乍敛，带雨态烟痕，春思纡结。危弦弄响，来去惊人莺语滑。无赖处，丽日楼台，乱纷歧路思奇绝。何计解，黏花系月。叹冷落、顿辜佳节。犹有当时气味，挂一缕相思，不断如发。云飞帝国，人在天边心暗折。语东风，共流转，谩作匆匆别。
看花回（越调）
作者：周邦彦
朝代：宋

秀色芳容明眸，就中奇绝。细看艳波欲溜，最可惜、微重重红绡轻帖。匀朱傅粉，几为严妆时涴睫。因个甚、底死嗔人，半饷斜眄费贴燮。斗帐里、浓欢意惬。带困眼、似开微合。曾倚高楼望远，似指笑频目闰，知他谁说。那日分飞，泪雨纵横光映颊。揾香罗，恐揉损，与他衫袖裛。
秋蕊香（双调）
作者：周邦彦
朝代：宋
体裁：词

乳鸭池塘水暖。风紧柳花迎面。午妆粉指印窗眼。曲里长眉翠浅。问知社日停针线。探新燕。宝钗落枕春梦远。帘影参差满院。
竹城
作者：周邦彦
朝代：宋

竹城何檀乐，属翠分雉堞。
王封尽四堑，同有岁寒节。
竹城
作者：周邦彦
朝代：宋
体裁：五言绝句

竹城何檀栾，属翠分雉堞。王封尽四堑，同有岁寒节。
粉蝶儿慢·宿雾藏春
作者：周邦彦
朝代：宋

宿雾藏春，余寒带雨，占得群芳开晚。艳初弄秀倚东风娇懒。隔叶黄鹂传好音，唤入深丛中探。数枝新，比昨朝、又早红稀香浅。眷恋。重来倚槛。当韶华、未可轻辜双眼。赏心随分乐，有清尊檀板。每岁嬉游能几日，莫使一声歌欠。忍因循、片花飞、又成春减。
粉蝶儿慢·宿雾藏春
作者：周邦彦
朝代：宋
体裁：词

宿雾藏春，馀寒带雨，占得群芳开晚。艳初弄秀，倚东风娇懒。隔叶黄鹂传好音，唤入深丛中探。数枝新，比昨朝、又早红稀香浅。眷恋。重来倚槛。当韶华、未可轻辜双眼。赏心随分乐，有清尊檀板。每岁嬉游能几日，莫使一生歌欠。忍因循、片花飞、又成春减。
红林擒近·风雪惊初霁
作者：周邦彦
朝代：宋
体裁：词

风雪惊初霁，水乡增暮寒。
树杪坠飞羽，檐牙挂琅玕。
才喜门堆巷积，可惜迤逦销残。
渐看低竹翩翻。
清池涨微澜。
步屐晴正好，宴席晚方欢。
梅花耐冷，亭亭来入冰盘。
对前山横素，愁云变色，放杯同觅高处看。
红林擒近·高柳春才软
作者：周邦彦
朝代：宋
体裁：词

高柳春才软，冻梅寒更香。
暮雪助清峭，玉尘散林塘。
那堪飘风递冷，故遣度幕穿窗。
似欲料理新妆。
呵手弄丝簧。
冷落词赋客，萧索水云乡。
援毫授简，风流犹忆东梁。
望虚檐徐转，迥廊未扫，夜长莫惜空酒觞。
红林檎近 其二 双调
作者：周邦彦
朝代：宋
体裁：词

风雪惊初霁，水乡增暮寒。树杪堕毛羽，檐牙挂琅玕。才喜门堆巷积，可惜迤逦销残。渐看低竹翩翻。清池涨微澜。步屐晴正好，宴席晚方欢。梅花耐冷，亭亭来入冰盘。对前山横素，愁云变色，放杯同觅高处看。
红林檎近·双调
作者：周邦彦
朝代：宋

高柳春才软，冻梅寒更香。暮雪助清峭，玉尘散林塘。那堪飘风递冷，故遣度幕穿窗。似欲料理新妆。呵手弄丝簧。冷落词赋客，萧索水云乡。援毫授简，风流犹忆东梁。望虚檐徐转，回廊未扫，夜长莫惜空酒觞。风雪惊初霁，水乡增暮寒。树杪堕飞羽，檐牙挂琅玕。才喜门堆巷积，可惜迤逦销残。渐看低竹翩翻。清池涨微澜。步屐晴正好，宴席晚方欢。梅花耐冷，亭亭来入冰盘。对前山横素，愁云变色，放杯同觅高处看。
红林檎近·高柳春才软
作者：周邦彦
朝代：宋
体裁：词

高柳春才软，冻梅寒更香。暮雪助清峭，玉尘散林塘。那堪飘风递冷，故遣度幕穿窗。似欲料理新妆。呵手弄丝簧。冷落词赋客，萧索水云乡。援毫授简，风流犹忆东梁。望虚檐徐转，回廊未扫，夜长莫惜空酒觞。
红林檎近（双调·第二）
作者：周邦彦
朝代：宋

风雪惊初霁，水乡增暮寒。树杪堕飞羽，檐牙挂琅玕。才喜门堆巷积，可惜迤逦销残。渐看低竹翩翻。清池涨微澜。步屐晴正好，宴席晚方欢。梅花耐冷，亭亭来入冰盘。对前山横素，愁云变色，放杯同觅高处看。
红窗迥（仙吕）
作者：周邦彦
朝代：宋
体裁：词

几日来、真个醉。不知道、窗外乱红，已深半指。花影被风摇碎。拥春酲乍起。有个人人，生得济楚，来向耳畔，问道今朝醒未。情性儿、慢腾腾地。恼得人又醉。
红罗袄（大石秋悲）
作者：周邦彦
朝代：宋
体裁：词

画烛寻欢去，羸马载愁归。念取酒东垆，尊罍虽近，采花南浦，蜂蝶须知。自分袂、天阔鸿稀。空怀梦约心期。楚客忆江蓠。算宋玉、未必为秋悲。
绕佛阁·暗尘四敛
作者：周邦彦
朝代：宋
体裁：词

暗尘四敛。楼观迥出，高映孤馆。清漏将短。厌闻夜久，签声动书幔。桂华又满。闲步露草，偏爱幽远。花气清婉，望中迤逦，城阴度河岸。倦客最萧索，醉倚斜桥穿柳线。还似汴堤，虹梁横水面。看浪飐春灯，舟下如箭。此行重见。叹故友难逢，羁思空乱。两眉愁、向谁舒展。
绕佛阁（大石旅情）
作者：周邦彦
朝代：宋

暗尘四敛。楼观迥出，高映孤馆。清漏将短。厌闻夜久，签声动书幔。桂华又满。闲步露草，偏爱幽远。花气清婉。望中迤逦，城阴度河岸。倦客最萧索，醉倚斜桥穿柳线。还似汴堤，虹梁横水面。看浪飐春灯，舟下如箭。此行重见。叹故友难逢，羁思空乱。两眉愁、向谁舒展。
绮寮怨·中吕思情
作者：周邦彦
朝代：宋
体裁：词

上马人扶残醉，晓风吹未醒。映水曲、翠瓦朱檐，垂杨里、乍见津亭。当时曾题败壁，蛛丝罩、淡墨苔晕青。念去来、岁月如流，徘徊久、叹息愁思盈。去去倦寻路程。江陵旧事，何曾再问杨琼。旧曲凄清。敛愁黛、与谁听。尊前故人如在，想念我、最关情。何须渭城。歌声未尽处，先泪零。
芝朮歌
作者：周邦彦
朝代：宋

华阳之天诸洞府，阿穴便门迷处所。三君谒帝不知还，帐冷祠空遗鹤羽。玉津宝气久成腴，灵朮神芝时出土。日精潜烛山自明，人力穷搜神不与。前年栋挠作新宫，坎坎空岩响斤斧。君来胎禽舞海雪，君去山云杂川雨。是生朱草示尘寰，故遣樵青入林莽。檗膏紫漆自坚栗，下附天苏蟠石坞。肉人但恐奇祸作，药笼复忧神物取。庐陵太守蕴仙风，健骨清姿欲飞举。阴功除瘼民已悦，灵药引年天亦许。愿因服饵断膏粱，未让南华养生主。
芝朮歌
作者：周邦彦
朝代：宋

华阳之天诸洞府，阿穴便门迷处所。
三君谒帝不知还，帐冷祠空遗鹤羽。
玉津宝气久成腴，灵朮神芝时出土。
日精潜烛山自明，人力穷搜神不与。
前年栋挠作新宫，坎坎空岩响斤斧。
君来胎禽舞海雪，君去山云杂川雨。
是生朱草示尘寰，故遣樵青入林莽。
蘗膏紫漆自坚栗，下附天苏蟠石坞。
肉人但恐奇祸作，药笼復忧神物取。
庐陵太守藴仙风，健骨清姿欲飞举。
阴功除瘼民已悦，灵药引年天亦许。
愿因服饵断膏粱，未让南华养生主。
花心动·双调
作者：周邦彦
朝代：宋
体裁：词

帘卷青楼，东风满，杨花乱飘晴昼。兰袂褪香，罗帐褰红，绣枕旋移相就。海棠花谢春融暖，偎人恁、娇波频溜。象床稳，鸳衾谩展，浪翻红绉。一夜情浓似酒。香汗渍鲛绡，几番微透。鸾困凤慵，娅姹双眼，画也画应难就。问伊可煞于人厚。梅萼露、胭脂檀口。从此后、纤腰为郎管瘦。
花心动（双调）
作者：周邦彦
朝代：宋
体裁：词

帘卷青楼，东风暖，杨花乱飘晴昼。兰袂褪香，罗帐褰红，绣枕旋移相就。海棠花谢春融暖，偎人恁、娇波频溜。象床稳，鸳衾谩展，浪翻红绉。一夜情浓似酒。香汗渍鲛绡，几番微透。鸾困凤慵，娅姹双眉，画也画应难就。问伊可煞□人厚。梅萼露、胭脂檀口。从此后、纤腰为郎管瘦。
花犯
作者：周邦彦
朝代：宋
体裁：词

粉墙低，梅花照眼，依然旧风味。露痕轻缀，疑净洗铅华，无限佳丽。去年胜赏曾孤倚，冰盘同燕喜。更可惜，雪中高树，香篝熏素被。
今年对花最匆匆，相逢似有恨，依依愁悴。吟望久，青苔上，旋看飞坠。相将见、翠丸荐酒，人正在、空江烟浪里。但梦想、一枝潇洒，黄昏斜照水。
花犯 小石 其三 咏梅
作者：周邦彦
朝代：宋

粉墙低，梅花照眼，依然旧风味。露痕轻缀。疑净洗铅华，无限佳丽。去年胜赏曾孤倚，冰盘同燕喜。更可惜、雪中高树，香篝熏素被。今年对花最匆匆，相逢似有恨，依依愁悴。吟望久，青苔上、旋看飞坠。相将见、脆圆荐酒，人正在、空江烟浪里。但梦想、一枝潇洒，黄昏斜照水。
花犯·粉墙低
作者：周邦彦
朝代：宋
体裁：词

粉墙低，梅花照眼，依然旧风味。露痕轻缀。疑净洗铅华，无限佳丽。去年胜赏曾孤倚。冰盘同宴喜。更可惜，雪中高树，香篝熏素被。今年对花最匆匆，相逢似有恨，依依愁悴。吟望久，青苔上、旋看飞坠。相将见、脆丸荐酒，人正在、空江烟浪里。但梦想、一枝潇洒，黄昏斜照水。
芳草渡系裙腰
作者：周邦彦
朝代：宋
体裁：词

昨夜里，又再宿桃源，醉邀仙侣。听碧窗风快，珠帘半卷疏雨。多少离恨苦。方留连啼诉。凤帐晓，又是匆匆，独自归去。愁睹。满怀泪粉，瘦马冲泥寻去路。谩回首、烟迷望眼，依稀见朱户。似痴似醉，暗恼损、凭阑情绪。澹暮色，看尽栖鸦乱舞。
芳草渡（别恨）
作者：周邦彦
朝代：宋

昨夜里，又再宿桃源，醉邀仙侣。听碧窗风快，珠帘半卷疏雨。多少离恨苦。方留连啼诉。凤帐晓，又是匆匆，独自归去。愁睹。满怀泪粉，瘦马冲泥寻去路。谩回首、烟迷望眼，依稀见朱户。似痴似醉，暗恼损、凭阑情绪。淡暮色，看尽栖鸦乱舞。
苏幕遮
作者：周邦彦
朝代：宋
体裁：词

燎沉香，消溽暑。鸟雀呼晴，侵晓窥檐语。叶上初阳干宿雨，水面清圆，一一风荷举。
故乡遥，何日去？家住吴门，久作长安旅。五月渔郎相忆否？小楫轻舟，梦入芙蓉浦。
苏幕遮·燎沈香
作者：周邦彦
朝代：宋
体裁：词

燎沈香，消溽暑。鸟雀呼晴，侵晓窥檐语。叶上初阳乾宿雨，水面清圆，一一风荷举。故乡遥，何日去。家住吴门，久作长安旅。五月渔郎相忆否。小楫轻舟，梦入芙蓉浦。
苏幕遮·燎沈香
作者：周邦彦
朝代：宋

燎沈香，消溽暑。
鸟雀呼晴，侵晓窥檐语。
叶上初阳干宿雨，水面清圆，一一风荷举。
故乡遥，何日去。
家住吴门，久作长安旅。
五月渔郎相忆否。
小楫轻舟，梦入芙蓉浦。
苏幕遮·燎沉香
作者：周邦彦
朝代：宋

燎沉香，消溽暑。鸟雀呼晴，侵晓窥檐语。叶上初阳干宿雨、水面清圆，一一风荷举。故乡遥，何日去。家住吴门，久作长安旅。五月渔郎相忆否。小楫轻舟，梦入芙蓉浦。
苏幕遮·般涉
作者：周邦彦
朝代：宋

燎沉香，消溽暑。鸟雀呼晴，侵晓窥檐语。叶上初阳乾宿雨，水面清圆，一一风荷举。故乡遥，何日去？家住吴门，久作长安旅。五月渔郎相忆否？小楫轻舟，梦入芙蓉浦。
荔枝香近/荔枝香 其一 歇指
作者：周邦彦
朝代：宋
体裁：词

照水残红零乱，风唤去。尽日恻恻轻寒，帘底吹香雾。黄昏客枕无憀，细响当窗雨。看两两相依燕新乳。楼下水，渐绿遍、行舟浦。暮往朝来，心逐片帆轻举。何日迎门，小槛朱笼报鹦鹉。共剪西窗蜜炬。
荔枝香近/荔枝香 其二 歇指
作者：周邦彦
朝代：宋
体裁：词

夜来寒侵酒席，露微泫。舄履初会，香泽方熏，无端暗雨催人，但怪灯偏帘卷。回顾，始觉惊鸿去远。大都世间，最苦唯聚散。到得春残，看即是、开离宴。细思别后，柳眼花须更谁剪。此怀何处消遣。
荔枝香近/荔枝香·歇指
作者：周邦彦
朝代：宋

照水残红零乱，风唤去。尽日测测轻寒，帘底吹香雾。黄昏客枕无憀，细响当窗雨。看两两相依燕新乳。楼下水，渐绿遍、行舟浦。暮往朝来，心逐片帆轻举。何日迎门，小槛朱笼报鹦鹉。共剪西窗蜜炬。夜来寒侵酒席，露微泫。舄履初会，香泽方熏，无端暗雨催人，但怪灯偏帘卷。回顾，始觉惊鸿去云远。大都世间，最苦唯聚散。到得春残，看即是、开离宴。细思别后，柳眼花须更谁剪。此怀何处消遣。
荔枝香近·荔枝香·夜来寒侵酒席
作者：周邦彦
朝代：宋
体裁：词

夜来寒侵酒席，露微泫。舄履初会，香泽方熏，无端暗雨催人，但怪灯偏帘卷。回顾，始觉惊鸿去云远。大都世间，最苦唯聚散。到得春残，看即是、开离宴。细思别后，柳眼花须更谁剪。此怀何处消遣。
荔枝香近（歇指·第二）
作者：周邦彦
朝代：宋

夜来寒侵酒席，露微泫。舄履初会，香泽方薰。无端暗雨催人，但怪灯偏帘卷。回顾，始觉惊鸿去云远。大都世间，最苦唯聚散。到得春残，看即是、开离宴。细思别后，柳眼花须更谁剪。此怀何处逍遣。
荔枝香近（歇指）
作者：周邦彦
朝代：宋
体裁：词

照水残红零乱，风唤去。尽日测测轻寒，帘底吹香雾。黄昏客枕无憀，细响当窗雨。看两两相依燕新乳。楼下水，渐绿遍、行舟浦。暮往朝来，心逐片帆轻举。何日迎门，小槛朱笼报鹦鹉。共剪西窗蜜炬。
菩萨蛮·正平梅雪
作者：周邦彦
朝代：宋
体裁：词

银河宛转三千曲。浴凫飞鹭澄波绿。何处是归舟。夕阳江上楼。天憎梅浪发。故下封枝雪。深院捲帘看。应怜江上寒。
菩萨蛮·银河宛转三千曲
作者：周邦彦
朝代：宋
体裁：词

银河宛转三千曲。浴凫飞鹭澄波绿。何处是归舟。夕阳江上楼。天憎梅浪发。故下封枝雪。深院卷帘看。应怜江上寒。
蓦山溪
作者：周邦彦
朝代：宋

楼前疏柳，柳外无穷路。翠色四天垂，数峰青、高城阔处。江湖病眼，偏向此山明，愁无语。空凝伫。两两昏鸦去。平康巷陌，往事如花雨。十载却归来，倦追寻、酒旗戏鼓。今宵幸有，人似月婵娟，霞袖举。杯深注。一曲黄金缕。江天雪意，夜色寒成阵。翠袖捧金蕉，酒红潮、香凝沁粉。帘波不动，新月淡笼明，香破豆，烛频花，减字歌声稳。恨眉羞敛，往事休重问。人去小庭空，有梅梢、一枝春信。檀心未展，谁为探芳丛，消瘦尽，洗妆匀，应更添风韵。
蓦山溪·楼前疏柳
作者：周邦彦
朝代：宋
体裁：词

楼前疏柳，柳外无穷路。翠色四天垂，数峰青、高城阔处。江湖病眼，偏向此山明，愁无语。空凝伫。两两昏鸦去。平康巷陌，往事如花雨。十载却归来，倦追寻、酒旗戏鼓。今宵幸有，人似月婵娟，霞袖举。杯深注。一曲黄金缕。
蓦山溪·江天雪意
作者：周邦彦
朝代：宋
体裁：词

江天雪意，夜色寒成阵。翠袖捧金蕉，酒红潮、香凝沁粉。帘波不动，新月淡笼明，香破豆，烛频花，减字歌声稳。恨眉羞敛，往事休重问。人去小庭空，有梅梢、一枝春信。檀心未展，谁为探芳丛，消瘦尽，洗妆匀，应更添风韵。
蓦山溪·湖平春水
作者：周邦彦
朝代：宋
体裁：词

湖平春水，菱荇萦船尾。空翠入衣襟，拊轻桹、游鱼惊避。晚来潮上，迤逦没沙痕，山四倚。云渐起。鸟度屏风里。周郎逸兴，黄帽侵云水。落日媚沧洲，泛一棹、夷犹未已。玉箫金管，不共美人游，因个甚，烟雾底。独爱莼羹美。
蕙兰芳引·仙吕
作者：周邦彦
朝代：宋
体裁：词

寒莹晚空，点青镜、断霞孤鹜。对客馆深扃，霜草未衰更绿。倦游厌旅，但梦绕、阿娇金屋。想故人别后，尽日空疑风竹。塞北氍毹，江南图障，是处温燠。更花管云笺，犹写寄情旧曲。音尘迢递，但劳远目。今夜长，争奈枕单人独。
蕙兰芳引（仙吕）
作者：周邦彦
朝代：宋
体裁：词

寒莹晚空，点清镜、断霞孤鹜。对客馆深扃，霜草未衰更绿。倦游厌旅，但梦绕、阿娇金屋。想故人别后，尽日空疑风竹。塞北氍毹，江南图障，是处温燠。更花管云笺，犹写寄情旧曲。音尘迢递，但劳远目。今夜长，争奈枕单人独。
薛侯马
作者：周邦彦
朝代：宋

薛侯俊健如生猱，不识中原生土豪。蛇矛丈八常在手，骆马蕃鞍云锦袍。往属嫖姚探虎穴，狐鸣萧萧风立发。短鞯淋血斩将归，夜斲坚冰濡马渴。中都久住武城坊，屋头养骆如养羊。枯萁不饱篱壁尽，狭巷怒蹄盆盎伤。只今栖栖守环堵，五月樵风吹宿莽。千金夜出酬市儿，客帐昼眠听戏鼓。边人视死亦寻常，笑里辞家登战场。铨劳定次屈壮士，两眼荧荧收泪光。齿坚食肉何曾老，骑马身轻飞一鸟。焉知不将万人行，横槊秋风贺兰道。
虞美人 其一 正宫
作者：周邦彦
朝代：宋
体裁：词

金闺平帖春云暖。昼漏花前短。玉颜酒解艳红消。一向捧心啼困、不成娇。别来新翠迷行径。窗锁玲珑影。砑绫小字夜来封。斜倚曲栏凝睇、数归鸿。
虞美人 其二 三首正宫
作者：周邦彦
朝代：宋
体裁：词

疏篱曲径田家小。云树开秋晓。天寒山色有无中。野外一声钟起、送孤篷。添衣策马寻亭堠。愁抱惟宜酒。菰蒲睡鸭占陂塘。纵被行人惊散、又成双。
虞美人 其二 正宫
作者：周邦彦
朝代：宋
体裁：词

廉纤小雨池塘遍。细点开萍面。一双燕子守朱门。比似寻常时候、易黄昏。宜城酒泛浮春絮。细作更阑语。相看羁思乱如云。又是一窗灯影、两愁人。
虞美人·三首正宫
作者：周邦彦
朝代：宋

灯前欲去仍留恋。肠断朱扉远。未须红雨洗香腮。待得蔷薇花谢、便归来。舞腰歌版闲时按。一任傍人看。金炉应见旧残煤。莫使恩情容易、似寒灰。疏篱曲径田家小。云树开清晓。天寒山色有无中。野外一声钟起、送孤蓬。添衣策马寻亭堠。愁抱惟宜酒。菰蒲睡鸭占陂塘。纵被行人惊散、又成双。玉觞才掩朱弦悄。弹指壶天晓。回头犹认倚墙花。只向小桥南畔、便天涯。银蟾依旧当窗满。顾影魂先断。凄风休飐半残灯。拟倩今宵归梦、到云屏。
虞美人·廉纤小雨池塘遍
作者：周邦彦
朝代：宋
体裁：词

廉纤小雨池塘遍。细点看萍面。一双燕子守朱门。比似寻常时候、易黄昏。宜城酒泛浮香絮。细作更阑语。相将羁思乱如云。又是一窗灯影、两愁人。
虞美人·正宫
作者：周邦彦
朝代：宋

金闺平帖春云暖。昼漏花前短。玉颜酒解艳红消。一面捧心啼困、不成娇。别来新翠迷行径。窗锁玲珑影。砑绫小字夜来封。斜倚曲栏凝睇、数归鸿。廉纤小雨池塘遍。细点看萍面。一双燕子守朱门。比似寻常时候、易黄昏。宜城酒泛浮香絮。细作更阑语。相将羁思乱如云。又是一窗灯影、两愁人。
虞美人·淡云笼月松溪路
作者：周邦彦
朝代：宋
体裁：词

淡云笼月松溪路。长记分携处。梦魂连夜绕松溪。此夜相逢恰似、梦中时。海山陡觉风光好。莫惜金尊倒。柳花吹雪燕飞忙。生怕扁舟归去、断人肠。
虞美人·疏篱曲径田家小
作者：周邦彦
朝代：宋
体裁：词

疏篱曲径田家小。云树开清晓。天寒山色有无中。野外一声钟起、送孤蓬。添衣策马寻亭堠。愁抱惟宜酒。菰蒲睡鸭占陂塘。纵被行人惊散、又成双。
虞美人·金闺平帖春云暖
作者：周邦彦
朝代：宋
体裁：词

金闺平帖春云暖。昼漏花前短。玉颜酒解艳红消。一面捧心啼困、不成娇。别来新翠迷行径。窗锁玲珑影。砑绫小字夜来封。斜倚曲栏凝睇、数归鸿。
虞美人（正宫·第三）
作者：周邦彦
朝代：宋
体裁：词

玉觞才掩朱弦悄。弹指壶天晓。回头犹认倚墙花。只向小桥南畔、便天涯。银蟾依旧当窗满。顾影魂先断。凄风休飐半残灯。拟倩今宵归梦、到云屏。
虞美人（正宫）
作者：周邦彦
朝代：宋
体裁：词

灯前欲去仍留恋。肠断朱扉远。未须红雨洗香腮。待得蔷薇花谢、便归来。舞腰歌版闲时按。一任傍人看。金炉应见旧残煤。莫使恩情容易、似寒灰。
虞美人（正宫）
作者：周邦彦
朝代：宋

金闺平帖春云暖。昼漏花前短。玉颜酒解艳红消。一面捧心啼困、不成娇。别来新翠迷行径。窗锁玲珑影。砑绫小字夜来封。斜倚曲阑凝睇、数归鸿。
蝶恋花
作者：周邦彦
朝代：宋

鱼尾霞生明远树。翠壁黏天，玉叶迎风举。一笑相逢蓬海路。人间风月如尘土。剪水双眸云鬓吐。醉倒天瓢，笑语生青雾。此会未阑须记取。桃花几度吹红雨。美盼低迷情宛转。爱雨怜云，渐觉宽金钏。桃李香苞秋不展。深心黯黯谁能见。宋玉墙高才一觇。絮乱丝繁，苦隔春风面。歌板未终风色便。梦为蝴蝶留芳甸。晚步芳塘新霁后。春意潜来，迤逦通窗牖。午睡渐多浓似酒。韶华已入东君手。嫩绿轻黄成染透。烛下工夫，泄漏章台秀。拟插芳条须满首。管交风味还胜旧。叶底寻花春欲暮。折遍柔枝，满手真珠露。不见旧人空旧处。对花惹起愁无数。却倚阑干吹柳絮。粉蝶多情，飞上钗头住。若遣郎身如蝶羽。芳时争肯抛人去。酒熟微红生眼尾。半额龙香，冉冉飘衣袂。云压宝钗撩不起。黄金心字双垂耳。愁入眉痕添秀美。无限柔情，分付西流水。忽被惊风吹别泪。只应天也知人意。
蝶恋花 其四 商调柳
作者：周邦彦
朝代：宋
体裁：词

小阁阴阴人寂后。翠幕褰风，烛影摇疏牖。夜半霜寒初索酒。金刀正在柔荑手。粉薄粉轻光欲透。小叶尖新，未放双眉秀。记得长条垂鹢首。别离情味还依旧。
蝶恋花·叶底寻花春欲暮
作者：周邦彦
朝代：宋
体裁：词

叶底寻花春欲暮。折遍柔枝，满手真珠露。不见旧人空旧处。对花惹起愁无数。却倚阑干吹柳絮。粉蝶多情，飞上钗头住。若遣郎身如蝶羽。芳时争肯抛人去。
蝶恋花·商调柳
作者：周邦彦
朝代：宋

爱日轻明新雪后。柳眼星星，渐欲穿窗牖。不待长亭倾别酒。一枝已入骚人手。浅浅挼蓝轻蜡透。过尽冰霜，便与春争秀。强对青铜簪白首。老来风味难依旧。桃萼新香梅落后。暗叶藏鸦，苒苒垂亭牖。舞困低迷如著酒。乱丝偏近游人手。雨过朦胧斜日透。客舍青青，特地添明秀。莫话扬鞭回别首。渭城荒远无交旧。蠢蠢黄金初脱后。暖日飞绵，取次粘窗牖。不见长条低拂酒。赠行应已输先手。莺掷金梭飞不透。小榭危楼，处处添奇秀。何日隋堤萦马首。路长人倦空思旧。小阁阴阴人寂后。翠幕褰风，烛影摇疏牖。夜半霜寒初索酒。金刀正在柔荑手。彩薄粉轻光欲透。小叶尖新，未放双眉秀。记得长条垂鹢首。别离情味还依旧。
蝶恋花·商调秋思
作者：周邦彦
朝代：宋
体裁：词

月皎惊乌栖不定。更漏将残，轣辘，牵金井。唤起两眸清炯炯。泪花落枕红绵冷。执手霜风吹鬓影。去意徊徨，别语愁难听。楼上阑干横斗柄。露寒人远鸡相应。
蝶恋花·早行
作者：周邦彦
朝代：宋
体裁：词

月皎惊乌栖不定，更漏将残，轣辘牵金井。唤起两眸清炯炯，泪花落枕红绵冷。
执手霜风吹鬓影。去意徊徨，别语愁难听。楼上阑干横斗柄，露寒人远鸡相应。
蝶恋花·早行
作者：周邦彦
朝代：宋

月皎惊乌栖不定，更漏将残，辘轳牵金井。唤起两眸清炯炯。泪花落枕红绵冷。执手霜风吹鬓影。去意徊徨，别语愁难听。楼上阑干横斗柄，露寒人远鸡相应。
蝶恋花·晚步芳塘新霁後
作者：周邦彦
朝代：宋
体裁：词

晚步芳塘新霁后。春意潜来，迤逦通窗牖。午睡渐多浓似酒。韶华已入东君手。嫩绿轻黄成染透。烛下工夫，泄漏章台秀。拟插芳条须满首。管交风味还胜旧。
蝶恋花·月皎惊乌栖不定
作者：周邦彦
朝代：宋
体裁：词

月皎惊乌栖不定。更漏将残，轣辘，牵金井。唤起两眸清炯炯。泪花落枕红棉泠。执手霜风吹鬓影。去意徊徨，别语愁难听。楼上阑干横斗柄。露寒人远鸡相应。
蝶恋花·月皎惊乌栖不定
作者：周邦彦
朝代：宋
体裁：词

月皎惊乌栖不定。
更漏将残，辘，牵金井。
唤起两眸清炯炯。
泪花落枕红棉泠。
执手霜风吹鬓影。
去意徊徨，别语愁难听。
楼上阑干横斗柄。
露寒人远鸡相应。
蝶恋花·月皎惊鸟栖不定
作者：周邦彦
朝代：宋

月皎惊鸟栖不定。更漏将阑，轳辘牵金井。唤起两眸清炯炯，泪花落枕红绵冷。执手霜风吹鬓影。去意徘徊，别语愁难听。楼上阑干横斗柄，露寒人远鸡相应。
蝶恋花·桃萼新香梅落后
作者：周邦彦
朝代：宋

桃萼新香梅落后。
暗叶藏鸦，苒苒垂亭牖。
舞困低迷如着酒。
乱丝偏近游人手。
雨过朦胧斜日透。
客舍青青，特地添明秀。
莫话扬鞭回别首。
渭城荒远无交旧。
蝶恋花·美盼低迷情宛转
作者：周邦彦
朝代：宋
体裁：词

美盼低迷情宛转。爱雨怜云，渐觉宽金钏。桃李香苞秋不展。深心黯黯谁能见。宋玉墙高才一觇。絮乱丝繁，苦隔春风面。歌板未终风色便。梦为蝴蝶留芳甸。
蝶恋花·蠢蠢黄金初脱后
作者：周邦彦
朝代：宋
体裁：词

蠢蠢黄金初脱后。暖日飞绵，取次粘窗牖。不见长条低拂酒。赠行应已输先手。莺掷金梭飞不透。小榭危楼，处处添奇秀。何日隋堤萦马首。路长人倦空思旧。
蝶恋花·酒熟微红生眼尾
作者：周邦彦
朝代：宋
体裁：词

酒熟微红生眼尾。半额龙香，冉冉飘衣袂。云压宝钗撩不起。黄金心字双垂耳。愁入眉痕添秀美。无限柔情，分付西流水。忽被惊风吹别泪。只应天也知人意。
蝶恋花·鱼尾霞生明远树
作者：周邦彦
朝代：宋

鱼尾霞生明远树。翠壁粘天，玉叶迎风举。一笑相逢蓬海路。人间风月如尘土。剪水双眸云鬓吐。醉倒天瓢笑语生青雾。此会未阑须记取。桃花几度吹红雨。
蝶恋花·鱼尾霞生明远树
作者：周邦彦
朝代：宋
体裁：词

鱼尾霞生明远树。翠壁黏天，玉叶迎风举。一笑相逢蓬海路。人间风月如尘土。剪水双眸云鬓吐。醉倒天瓢，笑语生青雾。此会未阑须记取。桃花几度吹红雨。
蝶恋花（商调柳·第三）
作者：周邦彦
朝代：宋

蠢蠢黄金初脱后。暖日飞绵，取次黏窗牖。不见长条低拂酒。赠行应已输先手。莺掷金梭飞不透。小榭危楼，处处添奇秀。何日隋堤萦马首。路长人倦空思旧。
蝶恋花（商调柳·第二）
作者：周邦彦
朝代：宋
体裁：词

桃萼新香梅落后。暗叶藏鸦，苒苒垂亭牖。舞困低迷如著酒。乱丝偏近游人手。雨过朦胧斜日透。客舍青青，特地添明秀。莫话扬鞭回别首。渭城荒远无交旧。
蝶恋花（商调柳·第四）
作者：周邦彦
朝代：宋
体裁：词

小阁阴阴人寂后。翠幕褰风，烛影摇疏牖。夜半霜寒初索酒。金刀正在柔荑手。彩薄粉轻光欲透。小叶尖新，未放双眉秀。记得长条垂鹢首。别离情味还依旧。
蝶恋花（商调柳）
作者：周邦彦
朝代：宋
体裁：词

爱日轻明新雪后。柳眼星星，渐欲穿窗牖。不待长亭倾别酒。一枝已入骚人手。浅浅挼蓝轻蜡透。过尽冰霜，便与春争秀。强对青铜簪白首。老来风味难依旧。
西平乐·小石
作者：周邦彦
朝代：宋
体裁：词

稚柳苏晴，故溪歇雨，川迥未觉春赊。驼褐寒侵，正怜初日，轻阴抵死须遮。叹事逐孤鸿尽去，身与塘蒲共晚，争知向此，征途区区，伫立尘沙。追念朱颜翠发，曾到处、故地使人嗟。道连三楚，天低四野，乔木依前，临路攲斜。重慕想，东陵晦迹，彭泽归来，左右琴书自乐，松菊相依，何况风流鬓未华。多谢故人，亲驰郑驿，时倒融尊，劝此淹留，共过芳时，翻令倦客思家。
西平乐·稚柳苏晴
作者：周邦彦
朝代：宋

元丰初，予以布衣西上，过天长道中。后四十余年，辛丑正月，避贼复游故地。感叹岁月，偶成此词。稚柳苏晴，故溪歇雨，川迥未觉春赊。驼褐寒侵，正怜初日，轻阴抵死须遮。叹事逐孤鸿尽去，身与塘蒲共晚，争知向此，征途迢递，伫立尘沙。念朱颜翠发，曾到处，故地使人嗟。道连三楚，天低四野，乔木依前，临路敧斜。重慕想、东陵晦迹，彭泽归来，左右琴书自乐，松菊相依，何况风流鬓未华。多谢故人，亲驰郑驿，时倒融尊，劝此淹留，共过芳时，翻令倦客思家。
西平乐·稚柳苏晴
作者：周邦彦
朝代：宋

稚柳苏晴，故溪歇雨，川迥未觉春赊。驼褐寒侵，正怜初日，轻阴抵死须遮。叹事逐孤鸿尽去，身与塘蒲共晚，争知向此，征途迢递，伫立尘沙。念朱颜翠发，曾到处，故地使人嗟。
道连三楚，天低四野，乔木依前，临路敧斜。重慕想、东陵晦迹，彭泽归来，左右琴书自乐，松菊相依，何况风流鬓未华。多谢故人，亲驰郑驿，时倒融尊，劝此淹留，共过芳时，翻令倦客思家。
西平乐·稚柳苏晴
作者：周邦彦
朝代：宋
体裁：词

稚柳苏晴，故溪歇雨，川迥未觉春赊。驼褐寒侵，正怜初日，轻阴抵死须遮。叹事逐孤鸿尽去，身与塘蒲共晚，争知向此，征途迢递，伫立尘沙。追念朱颜翠发，曾到处、故地使人嗟。道连三楚，天低四野，乔木依前，临路敧斜。重慕想，东陵晦迹，彭泽归来，左右琴书自乐，松菊相依，何况风流鬓未华。多谢故人，亲驰郑驿，时倒融尊，劝此淹留，共过芳时，翻令倦客思家。
西河
作者：周邦彦
朝代：宋
体裁：词

长安道，潇洒西风时起。尘埃车马晚游行，霸陵烟水。乱鸦栖鸟夕阳中，参差霜树相倚。到此际。愁如苇。冷落关河千里。追思唐汉昔繁华，断碑残记。未央宫阙已成灰，终南依旧浓翠。对此景、无限愁思。绕天涯、秋蟾如水。转使客情如醉。算当时、万古雄名，尽是作、后来人，凄凉事。
西河·佳丽地
作者：周邦彦
朝代：宋
体裁：词

佳丽地。
南朝盛事谁记。
山围故国绕清江，髻鬟对起。
怒涛寂寞打孤城，风樯遥度天际。
断崖树，犹倒倚。
莫愁艇子曾系。
空馀旧迹郁苍苍，雾沈半垒。
夜深月过女墙来，赏心东望淮水。
酒旗戏鼓甚处市。
想依稀、王谢邻里。
燕子不知何世。
入寻常、巷陌人家，相对如说兴亡，斜阳里。
西河·大石金陵
作者：周邦彦
朝代：宋

佳丽地。南朝盛事谁记。山围故国绕清江，髻鬟对起。怒涛寂寞打孤城，风樯遥度天际。断崖树，犹倒倚。莫愁艇子曾系。空余旧迹郁苍苍，雾沈半垒。夜深月过女墙来，伤心东望淮水。酒旗戏鼓甚处市。想依稀、王谢邻里。燕子不知何世。入寻常、巷陌人家，相对如说兴亡，斜阳里。
西河·金陵怀古
作者：周邦彦
朝代：宋
体裁：词

佳丽地，南朝盛事谁记？山围故国绕清江，髻鬟对起。怒涛寂寞打孤城，风樯遥度天际。
断崖树、犹倒倚，莫愁艇子曾系？空馀旧迹郁苍苍，雾沉半垒。夜深月过女墙来，伤心东望淮水。
酒旗戏鼓甚处市？想依稀，王谢邻里，燕子不知何世，入寻常、巷陌人家。相对如说兴亡，斜阳里。
西河·金陵（大石调）
作者：周邦彦
朝代：宋

佳丽地。南朝盛事谁记。山围故国绕清江，髻鬟对起。怒涛寂寞打孤城，风樯遥度天际。断崖树，犹倒倚。莫愁艇子曾系。空馀旧迹郁苍苍，雾沈半垒。夜深月过女墙来，伤心东望淮水。酒旗戏鼓甚处市。想依稀、王谢邻里。燕子不知何世。入寻常、巷陌人家，相对如说兴亡，斜阳里。
西河·长安道
作者：周邦彦
朝代：宋
体裁：词

长安道，潇洒西风时起。尘埃车马晚游行，霸陵烟水。乱鸦栖鸟夕阳中，参差霜树相倚。到此际。愁如苇。冷落关河千里。追思唐汉昔繁华，断碑残记。未央宫阙已成灰，终南依旧浓翠。对此景、无限愁思。绕天涯、秋蟾如水。转使客情如醉。想当时、万古雄名，尽作往来人、凄凉事。
西河金陵
作者：周邦彦
朝代：宋

佳丽地。南朝盛事谁记。山围故国绕清江，髻鬓对起。怒涛寂寞打孤城，风樯遥度天际。断崖树，犹倒倚。莫愁艇子曾系。空余旧迹郁苍苍，雾沈半垒。夜深月过女墙来，赏心东望淮水。酒旗戏鼓甚处市。想依稀、王谢邻里。燕子不知何世。入寻常、巷陌人家，相对如说兴亡，斜阳里。
解语花·上元
作者：周邦彦
朝代：宋

风消绛蜡，露浥红莲，灯市光相射。桂华流瓦。纤云散，耿耿素娥欲下。衣裳淡雅。看楚女纤腰一把。箫鼓喧，人影参差，满路飘香麝。因念都城放夜。望千门如昼，嬉笑游冶。钿车罗帕。相逢处，自有暗尘随马。年光是也。唯只见、旧情衰谢。清漏移，飞盖归来，从舞休歌罢。
解语花·上元
作者：周邦彦
朝代：宋
体裁：词

风销绛蜡，露浥红莲，花市光相射。桂华流瓦，纤云散、耿耿素娥欲下。衣裳淡雅，看楚女纤腰一把。箫鼓喧，人影参差，满路飘香麝。
因念都城放夜。望千门如昼，嬉笑游冶。钿车罗帕，相逢处、自有暗尘随马。年光是也，惟只见、旧情衰谢。清漏移，飞盖归来，从舞休歌罢。
解语花·风销焰蜡
作者：周邦彦
朝代：宋

风消焰蜡，露浥红莲，花市光相射。桂华流瓦。纤云散，耿耿素娥欲下。衣裳淡雅。看楚女纤腰一把。箫鼓喧，人影参差，满路飘香麝。
因念都城放夜。望千门如昼，嬉笑游冶。钿车罗帕。相逢处，自有暗尘随马。年光是也。唯只见、旧情衰谢。清漏移，飞盖归来，从舞休歌罢。
解语花·风销焰蜡
作者：周邦彦
朝代：宋
体裁：词

风销焰蜡，露浥烘炉。
花市光相射。
桂华流瓦。
纤云散，耿耿素娥欲下。
衣裳淡雅。
看楚女、纤腰一把。
箫鼓喧，人影参差，满路飘香麝。
因念都城放夜。
望千门如昼，嬉笑游冶。
钿车罗帕。
相逢处，自有暗尘随马。
年光是也。
唯只见、旧情衰谢。
清漏移，飞盖归来，从舞休歌罢。
解语花·风销焰蜡
作者：周邦彦
朝代：宋
体裁：词

风销焰蜡，露烘炉。
花市光相射。
桂华流瓦。
纤云散，耿耿素娥欲下。
衣裳淡雅。
看楚女、纤腰一把。
箫鼓喧，人影参差，满路飘香麝。
因念都城放夜。
望千门如昼，嬉笑游冶。
钿车罗帕。
相逢处，自有暗尘随马。
年光是也。
唯只见、旧情衰谢。
清漏移，飞盖归来，从舞休歌罢。
解语花·风销绛蜡
作者：周邦彦
朝代：宋

风销绛蜡，露浥红莲，灯市光相射。
桂华流瓦，纤云散、耿耿素娥欲下。
衣裳淡雅，看楚女纤腰一把。
箫鼓喧，人影参差，满路飘香麝。
因念都城放夜，望千门如画，嬉笑游冶。
钿车罗帕，相逢处、自有暗尘遂马。
年光是也，唯只见旧情衰谢。
清漏移，飞盖归来，从舞休歌罢。
解语花·高平元宵
作者：周邦彦
朝代：宋
体裁：词

风销绛蜡，露浥红莲，灯市光相射。桂华流瓦。纤云散、耿耿素娥欲下。衣裳淡雅。看楚女纤腰一把。箫鼓喧，人影参差，满路飘香麝。因念都城放夜。望千门如画，嬉笑游冶。钿车罗帕。相逢处、自有暗尘遂马。年光是也。唯只见旧情衰谢。清漏移，飞盖归来，从舞休歌罢。
解语花·高平元宵
作者：周邦彦
朝代：宋
体裁：词

风销绛蜡，露浥红莲，灯市光相射。桂华流瓦。纤云散、耿耿素娥欲下。衣裳淡雅。看楚女纤腰一把。箫鼓喧，人影参差，满路飘香麝。因念都城放夜。望千门如画，嬉笑游冶。钿车罗帕。相逢处、自有暗尘随马。年光是也。唯只见旧情衰谢。清漏移，飞盖归来，从舞休歌罢。
解蹀躞·商调
作者：周邦彦
朝代：宋
体裁：词

候馆丹枫吹尽，面旋随风舞。夜寒霜月，飞来伴孤旅。还是独拥秋衾，梦馀酒困都醒，满怀离苦。甚情绪。深念凌波微步。幽房暗相遇，泪珠都作，秋宵枕前雨。此恨音驿难通，待凭征雁归时，带将愁去。
解蹀躞（商调）
作者：周邦彦
朝代：宋

候馆丹枫吹尽，面旋随风舞。夜寒霜月，飞来伴孤旅。还是独拥秋衾，梦余酒困都醒，满怀离苦。甚情绪。深念凌波微步。幽房暗相遇。泪珠都作，秋宵枕前雨。此恨音驿难通，待凭征雁归时，带将愁去。
解连环
作者：周邦彦
朝代：宋
体裁：词

怨怀无托，嗟情人断绝，信音辽邈。纵妙手、能解连环，似风散雨收，雾轻云薄。燕子楼空，暗尘锁、一床弦索。想移根换叶，尽是旧时，手种红药。
汀洲渐生杜若，料舟依岸曲，人在天角。漫记得、当日音书，把闲语闲言，待总烧却。水驿春回，望寄我、江南梅萼。拚今生、对花对酒，为伊泪落。
解连环·商调
作者：周邦彦
朝代：宋

怨怀无托。嗟情人断绝，信音辽邈。纵妙手能解连环，似风散雨收，雾轻云薄。燕子楼空，暗尘锁一床弦索。想移根换叶，尽是旧时手种红药。汀州渐生杜若。料舟依岸曲，人在天角。漫记得、当日音书，把闲言闲语，待总烧却。水驿春回，望寄我江南梅萼。拼今生、对花对酒，为伊泪落。
解连环·商调
作者：周邦彦
朝代：宋
体裁：词

怨怀无托。嗟情人断绝，信音辽邈。纵妙手能解连环，似风散雨收，雾轻云薄。燕子楼空，暗尘锁一床弦索。想移根换叶，尽是旧时手种红药。汀洲渐生杜若。料舟依岸曲，人在天角。漫记得、当日音书，把闲语闲言，待总烧却。水驿春回，望寄我江南梅萼。拚今生、对花对酒，为伊泪落。
解连环·怨怀无托
作者：周邦彦
朝代：宋
体裁：词

怨怀无托。
嗟情人断绝，信音辽邈。
信妙手、能解连环，似风散雨收，雾轻云薄。
燕子楼空，暗尘锁、一床弦索。
想移根换叶。
尽是旧时，手种红药。
汀洲渐生杜若。
料舟依岸曲，人在天角。
谩记得、当日音书，把闲语闲言，待总烧却。
水驿春回，望寄我、江南梅萼。
拚今生，对花对酒，为伊落泪。
解连环·怨怀无托
作者：周邦彦
朝代：宋

怨怀无托。嗟情人断绝，信音辽邈。纵妙手、能解连环，似风散雨收，雾轻云薄。燕子楼空，暗尘锁、一床弦索。想移根换叶。尽是旧时，手种红药。汀洲渐生杜若。料舟依岸曲，人在天角。谩记得、当日音书，把闲语闲言，待总烧却。水驿春回，望寄我、江南梅萼。拚今生，对花对酒，为伊泪落。
诉衷情令
作者：周邦彦
朝代：宋
体裁：词

当时选舞万人长。玉带小排方。喧传京国声价，年少最无量。花阁迥，酒筵香。想难忘。而今何事，佯向人前，不认周郎。
诉衷情令·商调
作者：周邦彦
朝代：宋
体裁：词

出林杏子落金盘。齿软怕尝酸。可惜半残青子，犹有小唇丹。南陌上，落花间。雨斑斑。不言不语，一段伤春，都在眉间。
诉衷情令·商调
作者：周邦彦
朝代：宋
体裁：词

出林杏子落金盘。齿软怕尝酸。可惜半残青紫，犹有小唇丹。南陌上，落花闲。雨斑斑。不言不语，一段伤春，都在眉间。
诉衷情（商调）
作者：周邦彦
朝代：宋
体裁：词

堤前亭午未融霜。风紧雁无行。重寻旧日岐路，茸帽北游装。期信杳，别离长。远情伤。风翻酒幔，寒凝茶烟，又是何乡。
谩书
作者：周邦彦
朝代：宋

窗影蝇飞见，帘花日照成。汗馀胡粉薄，香度越罗轻。书叶蚕头密，调笙凤咮鸣。情来愁不语，极目雁南征。旧识回文谱，新谐远调讴。望归朝对镜，合饮夜藏钩。融蜡粘花蒂，烧檀暖麝油。双眉谁与画，张敞自风流。
谩书·其一
作者：周邦彦
朝代：宋

窗影蝇飞见，帘花日照成。
汗余胡粉薄，香度越罗轻。
书叶蚕头密，调笙凤咮鸣。
情来愁不语，极目雁南征。
谩书·其一
作者：周邦彦
朝代：宋

窗影蝇飞见，帘花日照成。汗馀胡粉薄，香度越罗轻。书叶蚕头密，调笙凤咮鸣。情来愁不语，极目雁南征。
谩书·其三
作者：周邦彦
朝代：宋

丽日烘帘幔影斜，酒余春思托韶华。高楼不隔东南望，苦雾游云莫谩遮。
谩书·其三
作者：周邦彦
朝代：宋

丽日烘帘幔影斜，酒馀春思托韶华。高楼不隔东南望，苦雾游云莫谩遮。
谩书·其二
作者：周邦彦
朝代：宋

旧识回文谱，新谐远调讴。
望归朝对镜，合饮夜藏鈎。
融蜡粘花蔕，烧檀暖麝油。
双眉谁与画，张敞自风流。
谩书·其二
作者：周邦彦
朝代：宋

旧识回文谱，新谐远调讴。望归朝对镜，合饮夜藏钩。融蜡粘花蒂，烧檀暖麝油。双眉谁与画，张敞自风流。
谩成·其一
作者：周邦彦
朝代：宋
体裁：古风

举头万籁号，弹指万籁寂。欲寻所归方，变灭了无迹。古今何足云，浩劫同一息。曾闻不迁义，贞定非木石。至乐谅难名，所恨罗縠隔。
谩成·其二
作者：周邦彦
朝代：宋
体裁：七言绝句

河声连底卷黄沙，回首方惊去国赊。唯有客情无尽处，暗随春水涨桃花。
赠常熟贺公叔隐士
作者：周邦彦
朝代：宋

怀珠崖不枯，韫玉山有辉。隐翳不言德，人自知神奇。公叔季贞后，不为世网縻。浮沉里闾间，身晦道同违。弓旌搜俊良，圭衡略无遗。难偕集雍鹭，宁作曳尾龟。慈仁盖天性，惠泽施鳏嫠。倒囷食流冗，死葬病有医。人今泣遗爱，若见岘首碑。肯构有材子，修德亦庶几。高风自兹显，岂病知者希。
赠常熟贺公叔隐士
作者：周邦彦
朝代：宋

怀珠崖不枯，韫玉山有辉。隐翳不言德，人自知神奇。公步季贞后，不为世纲縻。浮沉里闾间，身晦道同违。弓旌搜俊良，圭衡略无遗。难偕集雍鹭，宁作曳尾龟。慈仁盖天性，惠泽施鳏嫠。倒囷食流冗，死葬病有医。人今泣遗爱，若见岘首碑。肯构有材子，修德亦庶几。高风自兹显，岂病知者希。
赠常熟贺公叔隠士
作者：周邦彦
朝代：宋

怀珠崖不枯，韫玉山有辉。
隠翳不言德，人自知神奇。
公叔季贞后，不为世网縻。
浮沉里闾间，身晦道同违。
弓旌搜俊良，圭衡略无遗。
难偕集雍鹭，宁作曳尾龟。
慈仁盖天性，惠泽施鳏嫠。
倒囷食流冗，死葬病有医。
人今泣遗爱，若见岘首碑。
肯构有材子，修德亦庶几。
高风自兹显，岂病知者希。
越台曲
作者：周邦彦
朝代：宋

玉颜如花越王女，自小矫痴不歌舞。嫁作江南国主妃，日日思归泪如雨。江南江北梅子黄，潮头夜涨秦淮江。江边雨多地卑湿，旋筑高台匀晓妆。千艘命载越中土，喜见越人仍越语。人生脚踏乡土难，无复归心越中去。高台何易倾，曲池亦复平。越姬一去向千载，不见此台空有名。
越台曲
作者：周邦彦
朝代：宋

玉颜如花越王女，自小矫痴不歌舞。
嫁作江南国主妃，日日思归泪如雨。
江南江北梅子黄，潮头夜涨秦淮江。
江边雨多地卑湿，旋筑高台匀晓粧。
千艘命载越中土，喜见越人仍越语。
人生脚踏乡土难，无復归心越中去。
高台何易倾，曲池亦復平。
越姬一去向千载，不见此台空有名。
过左伯桃羊角哀墓
作者：周邦彦
朝代：宋
体裁：古风

古交久沦丧，末世尤反覆。谷风歌焚轮，黄鸟譬伐木。永怀羊与左，重义踰血属。客行干楚王，冬雪无斗粟。倾粮活一士，誓不俱死辱。风云为惨变，鸟兽同踯躅。角哀哭前途，伯桃槁空谷。终乘大夫车，千骑下棺椟。子长何所疑，旧史刊不录。独行贵苟难，义侠轻杀戮。虽云匪中制，要可兴薄俗。荒坟邻万鬼，溘死皆碌碌。何事荆将军，操戈相窘逐。
过左伯桃羊角哀墓
作者：周邦彦
朝代：宋

古交久沦丧，末世尤反覆。谷风歌焚轮，黄鸟譬伐木。永怀羊与左，重义逾血属。客行干楚王，冬雪无斗粟。倾粮活一士，誓不俱死辱。风云为惨变，鸟兽同踯躅。角哀器前途，伯桃槁空谷。终乘大夫车，千骑下棺椟。子长何所疑，旧史刊不录。独行贵苟难，义侠轻杀戮。虽云匪中制，要可兴薄俗。荒坟邻万鬼，溘死皆碌碌。何事荆将军，操戈相窘逐。
过秦楼
作者：周邦彦
朝代：宋
体裁：词

水浴清蟾，叶喧凉吹，巷陌马声初断。闲依露井，笑扑流萤，惹破画罗轻扇。人静夜久凭阑，愁不归眠，立残更箭。叹年华一瞬，人今千里，梦沉书远。
空见说鬓怯琼梳，容消金镜，渐懒趁时匀染。梅风地溽，虹雨苔滋，一架舞红都变。谁信无聊为伊，才减江淹，情伤荀倩。但明河影下，还看稀星数点。
过秦楼·水浴清蟾
作者：周邦彦
朝代：宋
体裁：词

水浴清蟾，叶喧凉吹，巷陌马声初断。
闲依露井，笑扑流萤，惹破画罗轻扇。
人静夜久凭阑，愁不归眠，立残更箭。
叹年华一瞬，人今千里，梦沈书远。
空见说、鬓怯琼梳，容销金镜，渐懒趁时匀染。
梅风地溽，虹雨苔滋，一架舞红都变。
谁信无憀，为伊才减江淹，情伤荀倩。
但明河影下，还看稀星数点。
过秦楼·水浴清蟾
作者：周邦彦
朝代：宋
体裁：词

水浴清蟾，叶喧凉吹，巷陌马声初断。
闲依露井，笑扑流萤，惹破画罗轻扇。
人静夜久凭阑，愁不归眠，立残更箭。
叹年华一瞬，人今千里，梦沈书远。
空见说、鬓怯琼梳，容销金镜，渐懒趁时匀染。
梅风地溽，虹雨苔滋，一架舞红都变。
谁信无，为伊才减江淹，情伤荀倩。
但明河影下，还看稀星数点。
过秦楼·水浴清蟾
作者：周邦彦
朝代：宋

水浴清蟾，叶喧凉吹，巷陌马声初断。闲依露井，笑扑流萤，惹破画罗轻扇。人静夜久凭阑，愁不归眠，立残更箭。叹年华一瞬，人今千里，梦沉书远。空见说、鬓怯琼梳，容销金镜，渐懒趁时匀染。梅风地溽，虹雨苔滋，一架舞红都变。谁信无聊为伊，才减江淹，情伤荀倩。但明河影下，还看稀星数点。
迎春乐 其二 双调
作者：周邦彦
朝代：宋
体裁：词

桃溪柳曲闲踪迹。俱曾是、大堤客。解春衣、贳酒城南陌。频醉卧、胡姬侧。鬓点吴霜嗟早白。更谁念、玉溪消息。他日水云身，相望处，无南北。
迎春乐·人人花艳明春柳
作者：周邦彦
朝代：宋

人人花艳明春柳。
忆筵上、偷携手。
趁歌停舞罢来相就。
醒醒个、无些酒。
比目香囊新刺绣。
连隔座、一时熏透。
为甚月中归，长是他、随车后。
迎春乐·双调
作者：周邦彦
朝代：宋

清池小圃开云屋。结春伴、往来熟。忆年时，纵酒杯行速。看月上、归禽宿。墙里修篁森似束。记名字、曾刊新绿。见说别来长，沿翠藓、封寒玉。桃蹊柳曲闲踪迹。俱曾是、大堤客。解春衣、贳酒城南陌。频醉卧、胡姬侧。鬓点吴霜嗟早白。更谁念、玉溪消息。他日水云身，相望处，无南北。
迎春乐·桃蹊柳曲闲踪迹
作者：周邦彦
朝代：宋
体裁：词

桃蹊柳曲闲踪迹。俱曾是、大堤客。解春衣、贳酒城南陌。频醉卧、胡姬侧。鬓点吴霜嗟早白。更谁念、玉溪消息。他日水云身，相望处，无南北。
迎春乐·清池小圃开云屋
作者：周邦彦
朝代：宋
体裁：词

清池小圃开云屋。结春伴、往来熟。忆年时，纵酒杯行速。看月上、归禽宿。墙里修篁森似束。记名字、曾刊新绿。见说别来长，沿翠藓、封寒玉。
迎春乐（双调·第二）
作者：周邦彦
朝代：宋

桃蹊柳曲闲踪迹。俱曾是、大堤客。解春衣、贳酒城南陌。频醉卧、胡姬侧。鬓点吴霜嗟早白。更谁念、玉溪消息。他日水云身，相望处、无南北。
迎春乐（双调携妓）
作者：周邦彦
朝代：宋
体裁：词

人人花艳明春柳。忆筵上、偷携手。趁歌停舞罢来相就。醒醒个、无些酒。比目香囊新刺绣。连隔座、一时薰透。为甚月中归，长是他、随车后。
迎春乐（双调）
作者：周邦彦
朝代：宋

清池小圃开云屋。结春伴、往来熟。忆年时、纵酒杯行速。看月上、归禽宿。墙里修篁森似束。记名字、曾刊新绿。见说别来长，沿翠藓、封寒玉。
还京乐（大石）
作者：周邦彦
朝代：宋
体裁：词

禁烟近，触处、浮香秀色相料理。正泥花时候，奈何客里，光阴虚费。望箭波无际。迎风漾日黄云委。任去远，中有万点，相思清泪。到长淮底。过当时楼下，殷勤为说，春来羁旅况味。堪嗟误约乖期，向天涯、自看桃李。想而今、应恨墨盈笺，愁妆照水。怎得青鸾翼，飞归教见憔悴。
远游
作者：周邦彦
朝代：宋
体裁：古风

淮西渡两桨，江左随一鸥。苦嗟波涛窄，所至胶吾舟。借问舟中人，流转何时休。帆高风色利，欲止不自由。传闻弱水外，鼎立三神丘。鼓枻未可到，载行有潜虬。扶桑睹浴日，阳精热东流。万族呈秘怪，九土皆飘浮。送者安在哉，吾往不可求。岂比鸱夷子，并湖名远游。
远游
作者：周邦彦
朝代：宋

淮西渡两桨，江左随一鸥。苦嗟波涛窄，所至胶吾舟。借问舟中人，流转何时休。帆高风色利，欲止不自由。传闻弱水外，鼎立三神丘。鼓柜未可到，载行有潜虯。扶桑睹浴日，阳精热东流。万族呈秘怪，九土皆飘浮。送者安在哉，吾往不可求。岂比鸱夷子，并湖名远游。
选冠子·大石
作者：周邦彦
朝代：宋

水浴清蟾，叶喧凉吹，巷陌马声初断。闲依露井，笑扑流萤，惹破画罗轻扇。人静夜久凭阑，愁不归眠，立残更箭。叹年华一瞬，人今千里，梦沈书远。空见说、鬓怯琼梳，容销金镜，渐懒趁时匀染。梅风地溽，虹雨苔滋，一架舞红都变。谁信无聊为伊，才减江淹，情伤荀倩。但明河影下，还看稀星数点。
醉桃源 其二 大石
作者：周邦彦
朝代：宋
体裁：词

菖蒲叶老水平沙。临流苏小家。画阑曲径宛秋蛇。金英垂露华。烧蜜炬，引莲娃。酒香醺脸霞。再来重约日西斜。倚门听暮鸦。
醉桃源·大石
作者：周邦彦
朝代：宋

冬衣初染远山青。双丝云雁绫。夜寒袖湿欲成冰。都缘珠泪零。情黯黯，闷腾腾。身如秋后蝇。若教随马逐郎行。不辞多少程。菖蒲叶老水平沙。临流苏小家。画阑曲径宛秋蛇。金英垂露华。烧蜜炬，引莲娃。酒香薰脸霞。再来重约日西斜。倚门听暮鸦。
醉桃源·阮郎归·菖蒲叶老水平沙
作者：周邦彦
朝代：宋

菖蒲叶老水平沙。
临流苏小家。
画阑曲径宛秋蛇。
金英垂露华。
烧蜜炬，引莲娃。
酒香熏脸霞。
再来重约日西斜。
倚门听暮鸦。
醉桃源（大石·第二）
作者：周邦彦
朝代：宋
体裁：词

菖蒲叶老水平沙。临流苏小家。画阑曲径宛秋蛇。金英垂露华。烧蜜炬，引莲娃。酒香薰脸霞。再来重约日西斜。倚门听暮鸦。
醉桃源（大石）
作者：周邦彦
朝代：宋
体裁：词

冬衣初染远山青。双丝云雁绫。夜寒袖湿欲成冰。都缘珠泪零。情黯黯，闷腾腾。身如秋后蝇。若教随马逐郎行。不辞多少程。
醉落魄/一斛珠
作者：周邦彦
朝代：宋
体裁：词

茸金细弱。秋风嫩、桂花初著。蕊珠宫里人难学。花染娇荑，羞映翠云幄。清香不与兰荪约。一枝云鬓巧梳掠。夜凉轻撼蔷薇萼。香满衣襟，月在凤凰阁。
醉落魄·一斛珠·葺金细弱
作者：周邦彦
朝代：宋

葺金细弱。
秋风嫩、桂花初着。
蕊珠宫里人难学。
花染娇荑，羞映翠云幄。
清香不与兰荪弱。
一枝云鬓巧梳掠。
夜凉轻撼蔷薇萼。
香满衣襟，月在凤凰阁。
醉落魄一斛珠
作者：周邦彦
朝代：宋
体裁：词

葺金细弱。秋风嫩、桂花初著。蕊珠宫里人难学。花染娇荑，羞映翠云幄。清香不与兰荪弱。一枝云鬓巧梳掠。夜凉轻撼蔷薇萼。香满衣襟，月在凤凰阁。
锁窗寒·琐寒窗·暗柳啼鸦
作者：周邦彦
朝代：宋
体裁：词

暗柳啼鸦，单衣伫立，小帘朱户。桐花半亩，静锁一庭愁雨。洒空阶，夜阑未休，故人剪烛西窗语。似楚江暝宿，风灯零乱，少年羁旅。迟暮。嬉游处。正店舍无烟，禁城百五。旗亭唤酒，付与高阳俦侣。想东园，桃李自春，小唇秀靥今在否。到归时，定有残英，待客携尊俎。
长相思 其一 晓行
作者：周邦彦
朝代：宋
体裁：词

举离觞。掩洞房。箭水泠泠刻漏长。愁中看晓光。整罗裳。脂粉香。见埽门前车上霜。相持泣路傍。
长相思 其三 舟中作
作者：周邦彦
朝代：宋

好风浮，晚雨收，林叶阴阴映鹢舟，斜阳明倚楼。黯凝眸，忆旧游，艇子扁舟来莫愁，石城风浪秋。
长相思·举离觞
作者：周邦彦
朝代：宋

举离觞。掩洞房。箭水冷冷刻漏长。愁中看晓光。整罗裳。脂粉香。见扫门前车上霜。相持泣路傍。
长相思·举离觞
作者：周邦彦
朝代：宋
体裁：词

举离觞。掩洞房。箭水泠泠刻漏长。愁中看晓光。整罗裳。脂粉香。见扫门前车上霜。相持泣路傍。
长相思·沙棠舟
作者：周邦彦
朝代：宋
体裁：词

沙棠舟。小棹游。池水澄澄人影浮。锦鳞迟上钩。烟云愁。箫鼓休。再得来时已变秋。欲归须少留。
长相思慢·高调
作者：周邦彦
朝代：宋
体裁：词

夜色澄明。天街如水，风力微冷帘旌。幽期再偶，坐久相看才喜，欲叹还惊。醉眼重醒。映雕阑修竹，共数流萤。细语轻盈。尽银台、挂蜡潜听。自初识伊来，便惜妖娆艳质，美眄柔情。桃溪换世，鸾驭凌空，有愿须成。游丝荡絮，任轻狂、相逐牵萦。但连环不解，流水长东，难负深盟。
长相思慢·高调
作者：周邦彦
朝代：宋
体裁：词

夜色澄明。天街如水，风力微冷帘旌。幽期再偶，坐久相看才喜，欲叹还惊。醉眼重醒。映雕阑修竹，共数流萤。细语轻轻。尽银台、挂蜡潜听。自初识伊来，便惜妖娆艳质，美眄柔情。桃溪换世，鸾驭凌空，有愿须成。游丝荡絮，任轻狂、相逐牵萦。但连环不解，流水长东，难负深盟。
长相思（舟中作）
作者：周邦彦
朝代：宋
体裁：词

好风浮。晚雨收。林叶阴阴映鹢舟。斜阳明倚楼。黯凝眸。忆旧游。艇子扁舟来莫愁。石城风浪秋。
长相思（闺怨）
作者：周邦彦
朝代：宋
体裁：词

马如飞。归未归。谁在河桥见别离。修杨委地垂。掩面啼。人怎知。桃李成阴莺哺儿。闲行春尽时。
长相思（高调）
作者：周邦彦
朝代：宋

夜色澄明。天街如水，风力微冷帘旌。幽期再偶，坐久相看才喜，欲叹还惊。醉眼重醒。映雕阑修竹，共数流萤。细语轻盈。侭银台、挂蜡潜听。自初识伊来，便惜妖娆艳质，美眄柔情。桃溪换世，鸾驭凌空，有愿须成。游丝荡絮，任轻狂、相逐牵萦。但连环不解，流水长东，难负深盟。
隔浦莲·隔浦莲近拍·新篁摇动翠葆
作者：周邦彦
朝代：宋
体裁：词

新篁摇动翠葆。曲径通深窈。夏果收新脆，金丸落、惊飞鸟。浓霭迷岸草。蛙声闹。骤雨鸣池沼。水亭小。浮萍破处，帘花檐影颠倒。纶巾羽扇，困卧北窗清晓。屏里吴山梦自到。惊觉。依然身在江表。
隔浦莲近拍·中山县圃姑射亭避暑作
作者：周邦彦
朝代：宋
体裁：词

新篁摇动翠葆，曲径通深窈。夏果收新脆，金丸落，惊飞鸟。浓翠迷岸草。蛙声闹，骤雨鸣池沼。
水亭小。浮萍破处，帘花檐影颠倒。纶巾羽扇，困卧北窗清晓。屏里吴山梦自到。惊觉，依然身在江表。
隔浦莲近拍·中山县圃姑射亭避暑作
作者：周邦彦
朝代：宋

新篁摇动翠葆，曲径通深窈。夏果收新脆，金丸落，惊飞鸟。浓霭迷岸草。蛙声闹，骤雨鸣池沼。水亭小。浮萍破处，帘花檐影颠倒。纶巾羽扇，困卧北窗清晓。屏里吴山梦自到。惊觉，依然身在江表。
隔浦莲近拍·新篁爷翠葆
作者：周邦彦
朝代：宋

新篁爷翠葆，曲径通深窈。
夏果收新脆，金丸落，惊飞鸟。
浓霭迷岸草。蛙声闹，骤雨鸣池沼。
水亭小，浮萍破处，檐花帘影颠倒。
纶巾羽扇，困卧北窗清晓。
屏里吴山梦自到。
惊觉，依然身在江表！
霜叶飞·大石
作者：周邦彦
朝代：宋
体裁：词

露迷衰草。疏星挂，凉蟾低下林表。素娥青女斗婵娟，正倍添凄悄。渐飒飒、丹枫撼晓。横天云浪鱼鳞小。见皓月相看，又透入、清辉半饷，特地留照。迢递望极关山，波穿千里，度日如岁难到。凤楼今夜听秋风，奈五更愁抱。想玉匣、哀弦闭了。无心重理相思调。念故人、牵离恨，屏掩孤颦，泪流多少。
霜叶飞（大石）
作者：周邦彦
朝代：宋
体裁：词

露迷衰草。疏星挂，凉蟾低下林表。素娥青女斗婵娟，正倍添凄悄。渐飒飒、丹枫撼晓。横天云浪鱼鳞小。似故人相看，又透入、清辉半饷，特地留照。迢递望极关山，波穿千里，度日如岁难到。凤楼今夜听秋风，奈五更愁抱。想玉匣、哀弦闭了。无心重理相思调。见皓月、牵离恨，屏掩孤颦，泪流多少。
青房并蒂莲·维扬怀古
作者：周邦彦
朝代：宋
体裁：词

醉凝眸。正楚天秋晚，远岸云收。草绿莲红，浅映小汀洲。芰荷香里鸳鸯浦，恨菱歌、惊起眠鸥。望去帆、一派湖光，棹声咿哑橹声柔。
愁窥汴堤细柳，曾舞送莺时，锦缆龙舟。拥倾国纤腰皓齿，笑倚迷楼。空令五湖夜月，也羞照三十六宫秋。正浪吟、不觉回桡，水花风叶两悠悠。
青房并蒂莲·醉凝眸
作者：周邦彦
朝代：宋
体裁：词

醉凝眸。正楚天秋晚，远岸云收。草绿莲红，□映小汀洲。芰荷香里鸳鸯浦，恨菱歌、惊起眠鸥。望去帆、一派湖光，棹声咿哑橹声柔。愁窥汴堤细柳，曾舞送莺时，锦缆龙舟。拥倾国纤腰皓齿，笑倚楼。空令五湖夜月，也羞照三十六宫秋。正浪吟、不觉回桡，水花风叶两悠悠。
青房并蒂莲（维扬怀古）
作者：周邦彦
朝代：宋

醉凝眸。正楚天秋晚，远岸云收。草绿莲红，□映小汀洲。芰荷香里鸳鸯浦，恨菱歌、惊起眠鸥。望去帆、一派湖光，棹声咿哑橹声柔。愁窥汴堤细柳，曾舞送莺时，锦缆龙舟。拥倾国纤腰皓齿，笑倚迷楼。空令五湖夜月，也羞照三十六宫秋。正浪吟、不觉回桡，水花风叶两悠悠。
青玉案
作者：周邦彦
朝代：宋

良夜灯光簇如豆。占好事、今宵有。酒罢歌阑人散后。琵琶轻放，语声低颤，灭烛来相就。玉体偎人情何厚。轻惜轻怜转唧？。雨散云收眉儿皱。只愁彰露，那人知后。把我来僝僽。
青玉案
作者：周邦彦
朝代：宋
体裁：词

良夜灯光簇如豆。占好事、今宵有。酒罢歌阑人散后。琵琶轻放，语声低颤，灭烛来相就。玉体偎人情何厚。轻惜轻怜转唧�。雨散云收眉儿皱。只愁彰露，那人知后。把我来僝僽。
青玉案·良夜灯光簇如豆
作者：周邦彦
朝代：宋

良夜灯光簇如豆。占好事、今宵有。酒罢歌阑人散后。琵琶轻放，语声低颤，灭烛来相就。玉体偎人情何厚。轻惜轻怜转唧口留。雨散云收眉儿皱。只愁彰露，那人知后。把我来僝僽。
青玉案·良夜灯光簇如豆
作者：周邦彦
朝代：宋
体裁：词

良夜灯光簇如豆。
占好事、今宵有。
酒罢歌阑人散后。
琵琶轻放，语声低颤，灭烛来相就。
玉体偎人情何厚。
轻惜轻怜转唧𠺕。
雨散云收眉儿皱。
只愁彰露，那人知后。
把我来僝僽。
风流子
作者：周邦彦
朝代：宋
体裁：词

新绿小池塘，风帘动、碎影舞斜阳。羡金屋去来，旧时巢燕；土花缭绕，前度莓墙。绣阁里、凤帏深几许？听得理丝簧。欲说又休，虑乖芳信；未歌先噎，愁近清觞。
遥知新妆了，开朱户、应自待月西厢。最苦梦魂，今宵不到伊行。问甚时说与，佳音密耗，寄将秦镜，偷换韩香？天便教人，霎时厮见何妨！
风流子
作者：周邦彦
朝代：宋
体裁：词

枫林凋晚叶，关河迥，楚客惨将归。望一川暝霭，雁声哀怨；半规凉月，人影参差。酒醒后，泪花销凤蜡，风幕卷金泥。砧杵韵高，唤回残梦；绮罗香减，牵起馀悲。
亭皋分襟地，难拚处，偏是掩面牵衣。何况怨怀长结，重见无期。想寄恨书中，银钩空满；断肠声里，玉箸还垂。多少暗愁密意，唯有天知。
风流子·大石
作者：周邦彦
朝代：宋

新绿小池塘。风帘动，碎影舞斜阳。羡金屋去来，旧时巢燕，土花缭绕，前度莓墙。绣阁凤帏深几许，听得理丝簧。欲说又休，虑乖芳信，未歌先咽，愁近清觞。遥知新妆了，开朱户，应自待月西厢。最苦梦魂，今宵不到伊行。问甚时说与，佳音密耗，寄将秦镜，偷换韩香。天便教人，霎时厮见何妨。
风流子·大石秋怨
作者：周邦彦
朝代：宋

枫林凋晚叶，关河迥，楚客惨将归。望一川暝霭，雁声哀怨；半规凉月，人影参差。酒醒后，泪花销凤蜡，风幕卷金泥。砧杵韵高，唤回残梦；绮罗香减，牵起余悲。亭皋分襟地，难堪处，偏是掩面牵衣。何况怨怀长结，重见无期？想寄恨书中，银钩空满；断肠声里，玉箸还垂。多少暗愁密意，唯有天知。
风流子·大石秋怨
作者：周邦彦
朝代：宋
体裁：词

枫林凋晚叶，关河迥，楚客惨将归。望一川暝霭，雁声哀怨；半规凉月，人影参差。酒醒后，泪花销凤蜡，风幕卷金泥。砧杵韵高，唤回残梦；绮罗香减，牵起馀悲。亭皋分襟地，难堪处，偏是掩面牵衣。何况怨怀长结，重见无期？想寄恨书中，银钩空满；断肠声里，玉箸还垂。多少暗愁密意，唯有天知。
风流子·新绿小池塘
作者：周邦彦
朝代：宋
体裁：词

新绿小池塘。
风帘动，碎影舞斜阳。
羡金屋去来，旧时巢燕，土花缭绕，前度莓墙。
绣阁凤帏深几许，曾听得理丝簧。
欲说又休，虑乖芳信，未歌先咽，愁近清觞。
遥知新妆了，开朱户，应自待月西厢。
最苦梦魂，今宵不到伊行。
问甚时说与，佳音密耗，寄将秦镜，偷换韩香。
天便教人，霎时厮见何妨。
风流子·新绿小池塘
作者：周邦彦
朝代：宋

新绿小池塘，风帘动、碎影舞斜阳。羡金屋去来，旧时巢燕；土花缭绕，前度莓墙。绣阁里、凤帏深几许？听得理丝簧。欲说又休，虑乖芳信；未歌先噎，愁近清觞。遥知新妆了，开朱户，应自待月西厢。最苦梦魂，今宵不到伊行。问甚时说与，佳音密耗，寄将秦镜，偷换韩香？天便教人，霎时厮见何妨。
风流子·枫林凋晚叶
作者：周邦彦
朝代：宋
体裁：词

枫林凋晚叶，关河迥，楚客惨将归。
望一川暝霭，雁声哀怨，半规凉月，人影参差。
酒醒后，泪花销凤蜡，风幕卷金泥。
砧杵韵高，唤回残梦，绮罗香减，牵起馀悲。
亭皋分襟地，难拚处、偏是掩面牵衣。
何况怨怀长结，重见无期。
想寄恨书中，银钩空满，断肠声里，玉筋还垂。
多少暗愁密意，唯有天知。
风流子·枫林凋晚叶
作者：周邦彦
朝代：宋

枫林凋晚叶，关河迥，楚客惨将归。望一川暝霭，雁声哀怨；半规凉月，人影参差。酒醒后，泪花销凤蜡，风幕卷金泥。砧杵韵高，唤回残梦；绮罗香减，牵起馀悲。亭皋分襟地，难拚处，偏是掩面牵衣。何况怨怀长结，重见无期。想寄恨书中，银钩空满；断肠声里，玉筯还垂。多少暗愁密意，唯有天知。
鹊桥仙令（歇指）
作者：周邦彦
朝代：宋
体裁：词

浮花浪蕊，人间无数，开遍朱朱白白。瑶池一朵玉芙蓉，秋露洗、丹砂真色。晚凉拜月，六铢衣动，应被姮娥认得。翩然欲上广寒宫，横玉度、一声天碧。
鹤冲天·溧水长寿乡作
作者：周邦彦
朝代：宋
体裁：词

梅雨霁，暑风和，高柳乱蝉多。小园台榭远池波，鱼戏动新荷。薄纱厨，轻羽扇，枕冷簟凉深院。此时情绪此时天，无事小神仙。
鹤冲天·白角簟
作者：周邦彦
朝代：宋
体裁：词

白角簟，碧纱厨。梅雨乍晴初。谢家池畔正清虚。香散嫩芙蕖。日流金，风解愠。一弄素琴歌舞。慢摇纨扇诉花笺。吟待晚凉天。
鹤冲天（溧水长寿乡作）
作者：周邦彦
朝代：宋
体裁：词

梅雨霁，暑风和。高柳乱蝉多。小园台榭远池波。鱼戏动新荷。薄纱厨，轻羽扇。枕冷簟凉深院。此时情绪此时天。无事小神仙。
黄鹂绕碧树（双调春情）
作者：周邦彦
朝代：宋
体裁：词

双阙笼嘉气，寒威日晚，岁华将暮。小院闲庭，对寒梅照雪，淡烟凝素。忍当迅景，动无限、伤春情绪。犹赖是、上苑风光渐好，芳容将煦。草荚兰芽渐吐。且寻芳、更休思虑。这浮世、甚驱驰利禄，奔竞尘土。纵有魏珠照乘，未买得流年住。争如盛饮流霞，醉偎琼树。
齐天乐·正宫秋思
作者：周邦彦
朝代：宋

绿芜凋尽台城路，殊乡又逢秋晚。暮雨生寒，鸣蛩劝织，深阁时闻裁剪。云窗静掩。叹重拂罗衾，顿疏花簟。尚有綀囊，露萤清夜照书卷。荆江留滞最久，故人相望处，离思何限？渭水西风，长安乱叶，空忆诗情宛转。凭高眺远。正玉液新篘，蟹螯初荐。醉倒山翁，但愁斜照敛。
齐天乐·正宫秋思
作者：周邦彦
朝代：宋
体裁：词

绿芜凋尽台城路，殊乡又逢秋晚。暮雨生寒，鸣蛩劝织，深阁时闻裁剪。云窗静掩。叹重拂罗裀，顿疏花簟。尚有綀囊，露萤清夜照书卷。荆江留滞最久，故人相望处，离思何限？渭水西风，长安乱叶，空忆诗情宛转。凭高眺远。正玉液新篘，蟹螯初荐。醉倒山翁，但愁斜照敛。
齐天乐·绿芜凋尽台城路
作者：周邦彦
朝代：宋
体裁：词

绿芜凋尽台城路，殊乡又逢秋晚。
暮雨生寒，鸣蛩劝织，深阁时闻裁剪。
云窗静掩。
叹重拂罗裀，顿疏花簟。
尚有綀囊，露萤清夜照书卷。
荆江留滞最久，故人相望处，离思何限。
渭水西风，长安乱叶，空忆诗情宛转。
凭高眺远。
正玉液新篘，蟹螯初荐。
醉倒山翁，但愁斜照敛。
齐天乐·绿芜凋尽台城路
作者：周邦彦
朝代：宋

绿芜凋尽台城路，殊乡又逢秋晚。暮雨生寒，鸣蛩劝织，深阁时闻裁剪。云窗静掩。叹重拂罗裀，顿疏花簟。尚有綀囊，露萤清夜照书卷。荆江留滞最久，故人相望处，离思何限。渭水西风，长安乱叶，空忆诗情宛转，凭高眺远。正玉液新篘，蟹螯初荐。醉倒山翁，但愁斜照敛。
丁酉經由三高亭再和
作者：周郔
朝代：宋

吳江未到意先傾，杳杳漁歌醉裏聽。
霜晚人家千橘熟，秋晴江上數峰青。
魚緣香餌吞殘釣，鶴趁歸帆下遠汀。
大艑何時眼中見，乘槎擬欲問台星。
丁酉经由三高亭再和
作者：周郔
朝代：宋

吴江未到意先倾，杳杳渔歌醉裏听。
霜晚人家千橘熟，秋晴江上数峰青。
鱼缘香饵吞残钓，鹤趁归帆下远汀。
大艑何时眼中见，乘槎拟欲问台星。
丁酉经由三高亭再和
作者：周郔
朝代：宋

吴江未到意先倾，杳杳渔歌醉里听。霜晚人家千橘熟，秋晴江上数峰青。鱼缘香饵吞残钓，鹤趁归帆下远汀。大艑何时眼中见，乘槎拟欲问台星。
三高亭怀范石湖
作者：周郔
朝代：宋

莼脆鲈肥酒细倾，浩歌悲壮欲谁听。沈迷簿领头将白，弹压江山眼自青。鱼跃紫鳞冲苇岸，鸥翻白雪下沙汀。西风散发危亭上，醉倚丰碑照日星。
三高亭怀范石湖
作者：周郔
朝代：宋

莼脆鲈肥酒细倾，浩歌悲壮欲谁听。
沈迷簿领头将白，弹压江山眼自青。
鱼跃紫鳞衝苇岸，鸥翻白雪下沙汀。
西风散髮危亭上，醉倚丰碑照日星。
三高亭懷范石湖
作者：周郔
朝代：宋

蓴脆鱸肥酒細傾，浩歌悲壯欲誰聽。
沈迷簿領頭將白，彈壓江山眼自青。
魚躍紫鱗衝葦岸，鷗翻白雪下沙汀。
西風散髮危亭上，醉倚豐碑照日星。
下竺寺
作者：周野斋
朝代：宋

静看唐人刻，相连坐石阴。
鸟呼留客意，果熟住山心。
野水流诗叶，天香袭道林。
云根有桂树，应待月中寻。
下竺寺
作者：周野齋
朝代：宋

靜看唐人刻，相連坐石陰。
鳥呼留客意，果熟住山心。
野水流詩葉，天香襲道林。
雲根有桂樹，應待月中尋。
贈別通古
作者：周金
朝代：宋

良人輕一別，奄忽幾經秋。
明月望不見，白雲徒自愁。
征鴻悲北渡，江水奈東流。
會話知何日，如今已白頭。
赠别通古
作者：周金
朝代：宋
体裁：五言律诗

良人轻一别，奄忽几经秋。明月望不见，白云徒自愁。征鸿悲北渡，江水奈东流。会话知何日，如今已白头。
答曾進士
作者：周銓
朝代：宋

死易程嬰豈不知，十年後死不爲非。
文辭未便改秦館，敲朴徒能抱御衣。
無志何須悲廟黍，得仁便不食山薇。
儒冠有愧一廝養，何忍葵心對落暉。
驀山溪
作者：周銖
朝代：宋

松陵江上，極目煙波緲。天際接滄溟，到如今、東流未了。吳檣越櫓，都是利名人，空擾擾，知多少，只見朱顏老。故園應是，綠遍池塘草。家住十洲西，算隨分、生涯自好。漁蓑清貴，休羨謝三郎，紅蕖月，白蘋風，何似長安道。
寄呂伯祐
作者：周錫
朝代：宋

龍門居士隠江濱，老去風流樂事真。
觴詠又臨三月暮，李桃初種一溪春。
眼中信我無餘子，名下如君有幾人。
淯溪不盡東流水，兩字平安託錦鱗。
和郡守彭吏部按視湖亭凡二首·其一
作者：周鍔
朝代：宋

使君風味壓荆州，每爲吾民樂更憂。
錦里篇章推唱首，浣溪光景促遨頭。
行春預約花欹帽，把酒方欣雪點裘。
嶽史年來慚吏隠，扳輿時得從公遊。
和郡守彭吏部按視湖亭凡二首·其二
作者：周鍔
朝代：宋

雙虹倒影上簷楹，碧水澄空一鏡明。
野草閑花無限趣，短藜幽榜不勝情。
已知風月隨人意，聊爲湖山載酒行。
却訝錦囊賡夢草，坐令詩興繞寰瀛。
澄輝閣
作者：周鍔
朝代：宋

雄建俯空闊，下瞻霄漢浮。
眼將雲漠漠，心寄水悠悠。
日暖鳥飛鏡，月凉魚弄鈎。
行期分此景，家在甬西頭。
西湖三首·其一
作者：周鍔
朝代：宋

曉鏡初開淑景明，使君風味一般清。
舟從菡萏林中過，人在鯨鯢背上行。
妙舞屢翻紅藥燕，清詞時囀紫薇鶯。
賡歌久矣虛前席，肯向樽前戀麴生。
西湖三首·其三
作者：周鍔
朝代：宋

牛鞭初動囀新鶯，夢覺池塘選勝行。
水鏡光中千騎合，山屏影裏萬艘橫。
雲從布穀原頭過，雨向催詩筆下生。
藻繪昇平知有待，閣梅先已賦調羹。
西湖三首·其二
作者：周鍔
朝代：宋

使君修禊與民遊，十里笙歌水面浮。
動地雄風雲外起，截天雌霓雨中收。
登臺已有難并樂，擊壤寧無寡和憂。
却憶內家新賜火，海棠無數出牆頭。
遊香山佛跡
作者：周鍔
朝代：宋

靈山名達蓬，香水靄薝蔔。
龍祇久覆護，雲物翳深谷。
拂衣向劫中，神斧斷蒼玉。
至今天人尊，靈跡印金粟。
頗聞開士讖，飛錫隠巖麓。
坐令湖海客，香供走川陸。
巍巍虔報地，色相儼金屋。
緬想舊巾瓶，猶能慰心目。
籃輿訪蓮社，一笑欣自足。
撫事動幽尋，疇能念榮辱。
松爐裊如見，餘力付棋局。
更覺夢中身，翛然百無欲。
題清斯堂
作者：周鍔
朝代：宋

萬物本空寂，浮生方沼中。
鷗輕時出沒，萍散只西東。
檻外風初息，天邊月正融。
了無塵可濯，危坐照衰翁。
馮氏萬金樓
作者：周鍔
朝代：宋

幾年江上夢，黄鶴意悠悠。
百尺獨臨水，萬金難買秋。
杵聲喧藥市，欄影枕漁舟。
應有壺中客，分身向此遊。
五洩山
作者：周鏞
朝代：宋

路入蒼烟九過溪，細穿岩曲到招提。
天分五溜寒傾北，地秀諸峰翠插西。
鑿徑破崖來木杪，駕泉鳴竹落榱題。
當年老默無消息，猶有祠堂一杖藜。
蓦山溪
作者：周铢
朝代：宋
体裁：词

松陵江上，极目烟波渺。天际接沧溟，到如今、东流未了。吴樯越橹，都是利名人，空扰扰，知多少，只见朱颜老。故园应是，绿遍池塘草。家住十洲西，算随分、生涯自好。渔蓑清贵，休羡谢三郎，红蕖月，白蘋风，何似长安道。
蓦山溪
作者：周铢
朝代：宋

松陵江上，极目烟波缈。天际接沧溟，到如今、东流未了。吴樯越橹，都是利名人，空扰扰，知多少，只见朱颜老。故园应是，绿遍池塘草。家住十洲西，算随分、生涯自好。渔蓑清贵，休羡谢三郎，红蕖月，白蘋风，何似长安道。
蓦山溪·松陵江上
作者：周铢
朝代：宋
体裁：词

松陵江上，极目烟波缈。天际接沧溟，到如今、东流未了。吴樯越橹，都是利名人，空扰扰，知多少，只见朱颜老。
故园应是，绿遍池塘草。家住十洲西，算随分、生涯自好。渔蓑清贵，休羡谢三郎，红蕖月，白苹风，何似长安道。
答曾进士
作者：周铨
朝代：宋

死易程婴岂不知，十年后死不为非。
文辞未便改秦馆，敲朴徒能抱御衣。
无志何须悲庙黍，得仁便不食山薇。
儒冠有愧一厮养，何忍葵心对落晖。
寄吕伯佑
作者：周锡
朝代：宋

龙门居士隠江滨，老去风流乐事真。
觞咏又临三月暮，李桃初种一溪春。
眼中信我无余子，名下如君有几人。
淯溪不尽东流水，两字平安託锦鳞。
寄吕伯祐
作者：周锡
朝代：宋

龙门居士隐江滨，老去风流乐事真。觞咏又临三月暮，李桃初种一溪春。眼中信我无馀子，名下如君有几人。淯溪不尽东流水，两字平安托锦鳞。
冯氏万金楼
作者：周锷
朝代：宋
体裁：五言律诗

几年江上梦，黄鹤意悠悠。百尺独临水，万金难买秋。杵声喧药市，栏影枕渔舟。应有壶中客，分身向此游。
和郡守彭吏部按视湖亭凡二首
作者：周锷
朝代：宋

使君风味压荆州，每为吾民乐更忧。锦里篇章推唱首，浣溪光景促遨头。行春预约花攲帽，把酒方欣雪点裘。岳史年来惭吏隐，扳舆时得从公游。双虹倒影上檐楹，碧水澄空一镜明。野草闲花无限趣，短藜幽榜不胜情。已知风月随人意，聊为湖山载酒行。却讶锦囊赓梦草，坐令诗兴绕寰瀛。
和郡守彭吏部按视湖亭凡二首·其一
作者：周锷
朝代：宋

使君风味压荆州，每为吾民乐更忧。锦里篇章推唱首，浣溪光景促遨头。行春预约花攲帽，把酒方欣雪点裘。岳史年来惭吏隐，扳舆时得从公游。
和郡守彭吏部按视湖亭凡二首·其一
作者：周锷
朝代：宋

使君风味压荆州，每为吾民乐更忧。
锦里篇章推唱首，浣溪光景促遨头。
行春预约花欹帽，把酒方欣雪点裘。
岳史年来惭吏隠，扳舆时得从公游。
和郡守彭吏部按视湖亭凡二首·其二
作者：周锷
朝代：宋
体裁：七言律诗

双虹倒影上檐楹，碧水澄空一镜明。野草闲花无限趣，短藜幽榜不胜情。已知风月随人意，聊为湖山载酒行。却讶锦囊赓梦草，坐令诗兴绕寰瀛。
游香山佛迹
作者：周锷
朝代：宋

灵山名达蓬，香水霭薝卜。龙祇久覆护，云物翳深谷。拂衣向劫中，神斧断苍玉。至今天人尊，灵迹印金粟。颇闻开士谶，飞锡隐岩麓。坐令湖海客，香供走川陆。巍巍虔报地，色相俨金屋。缅想旧巾瓶，犹能慰心目。篮舆访莲社，一笑欣自足。抚事动幽寻，畴能念荣辱。松炉袅如见，馀力付棋局。更觉梦中身，翛然百无欲。
游香山佛迹
作者：周锷
朝代：宋

灵山名达蓬，香水霭薝卜。
龙祇久覆护，云物翳深谷。
拂衣向劫中，神斧断苍玉。
至今天人尊，灵迹印金粟。
颇闻开士谶，飞锡隠岩麓。
坐令湖海客，香供走川陆。
巍巍虔报地，色相俨金屋。
缅想旧巾瓶，犹能慰心目。
篮舆访莲社，一笑欣自足。
抚事动幽寻，畴能念荣辱。
松炉袅如见，余力付棋局。
更觉梦中身，翛然百无欲。
澄辉阁
作者：周锷
朝代：宋

雄建俯空阔，下瞻霄汉浮。
眼将云漠漠，心寄水悠悠。
日暖鸟飞镜，月凉鱼弄鈎。
行期分此景，家在甬西头。
澄辉阁
作者：周锷
朝代：宋

雄建俯空阔，下瞻霄汉浮。眼将云漠漠，心寄水悠悠。日暖鸟飞镜，月凉鱼弄钩。行期分此景，家在甬西头。
西湖三首
作者：周锷
朝代：宋

晓镜初开淑景明，使君风味一般清。舟从菡萏林中过，人在鲸鲵背上行。妙舞屡翻红药燕，清词时啭紫薇莺。赓歌久矣虚前席，肯向樽前恋曲生。使君修禊与民游，十里笙歌水面浮。动地雄风云外起，截天雌霓雨中收。登台已有难并乐，击壤宁无寡和忧。却忆内家新赐火，海棠无数出墙头。牛鞭初动啭新莺，梦觉池塘选胜行。水镜光中千骑合，山屏影里万艘横。云从布谷原头过，雨向催诗笔下生。藻绘升平知有待，阁梅先已赋调羹。
西湖三首·其一
作者：周锷
朝代：宋
体裁：七言律诗

晓镜初开淑景明，使君风味一般清。舟从菡萏林中过，人在鲸鲵背上行。妙舞屡翻红药燕，清词时啭紫薇莺。赓歌久矣虚前席，肯向樽前恋曲生。
西湖三首·其三
作者：周锷
朝代：宋

牛鞭初动啭新莺，梦觉池塘选胜行。
水镜光中千骑合，山屏影裏万艘横。
云从布谷原头过，雨向催诗笔下生。
藻绘昇平知有待，阁梅先已赋调羹。
西湖三首·其三
作者：周锷
朝代：宋

牛鞭初动啭新莺，梦觉池塘选胜行。水镜光中千骑合，山屏影里万艘横。云从布谷原头过，雨向催诗笔下生。藻绘升平知有待，阁梅先已赋调羹。
西湖三首·其二
作者：周锷
朝代：宋
体裁：七言律诗

使君修禊与民游，十里笙歌水面浮。动地雄风云外起，截天雌霓雨中收。登台已有难并乐，击壤宁无寡和忧。却忆内家新赐火，海棠无数出墙头。
题清斯堂
作者：周锷
朝代：宋
体裁：五言律诗

万物本空寂，浮生方沼中。鸥轻时出没，萍散只西东。槛外风初息，天边月正融。了无尘可濯，危坐照衰翁。
五洩山
作者：周镛
朝代：宋

路入苍烟九过溪，细穿岩曲到招提。
天分五溜寒倾北，地秀诸峰翠插西。
凿径破崖来木杪，驾泉鸣竹落榱题。
当年老默无消息，犹有祠堂一杖藜。
洞仙歌
作者：周雲
朝代：宋

千崖滴翠。正秋高時侯。橙黃桔綠又重九。有蓬壺仙子、赤鯉來遊，風雲會，施展經綸妙手。去年稱壽處，北斗天漿，今夜天漿挹南鬥。聽笙簫雲裡奏，月滿瓊樓，瑤臺上、擁出嫦娥觀酒。待腳踏層雲倒天河，盡傾向霞觴，與君為壽。
滿庭芳
作者：周雲
朝代：宋

黃蕊封金，素英縷玉，此花端為君開。五雲深處，昨夜見三臺。天相勳門慶胄，嫖姚後，重產英材。蟬宮客，胸中萬卷，荷橐久徘徊……。
江郎山
作者：周雲叟
朝代：宋

巨靈一夜擘山開，三石推從天外來。
仙客斫開修月路，化工築作挽河臺。
春月劝农至华林寺
作者：周震
朝代：宋
体裁：七言律诗

飞廉怒息海天明，十里篮舆出劝耕。陇麦低头须雨意，林花仰面笑春晴。熙寮连辔勤因事，父老传杯识至情。及物无功惭窃廪，丰年有愿是忠诚。
春月勸農至華林寺
作者：周震
朝代：宋

飛廉怒息海天明，十里籃輿出勸耕。
隴麥低頭須雨意，林花仰面笑春晴。
熙寮連轡勤因事，父老傳杯識至情。
及物無功慚竊廩，豐年有願是忠誠。
送水云归吴
作者：周静真
朝代：宋
体裁：七言绝句

燕山雪花大如席，马上吟诗无纸笔。他时若遇陇头人，折寄梅枝须一一。
送水雲歸吳
作者：周靜真
朝代：宋

燕山雪花大如席，馬上吟詩無紙筆。
他時若遇隴頭人，折寄梅枝須一一。
求落籍
作者：周韶
朝代：宋
体裁：七言绝句

陇上巢空岁月惊，忍看回首自梳翎。开笼若放雪衣女，长念观音般若经。
求落籍
作者：周韶
朝代：宋

隴上巢空歲月驚，忍看回首自梳翎。
開籠若放雪衣女，長念觀音般若經。
朝中措
作者：周頡
朝代：宋

鄖城清勝壓湖湘。人物鎮相望。秀氣誰符楚澤，建安諸子文章。東風得意，青雲路穩，好去騰驤。要識登科次第，待看北斗光芒。
朝中措（饮饯元龄诸公席上戏作）
作者：周颉
朝代：宋
体裁：词

郧城清胜压湖湘。人物镇相望。秀气谁符楚泽，建安诸子文章。东风得意，青云路稳，好去腾骧。要识登科次第，待看北斗光芒。
上王吏部
作者：周麟之
朝代：宋

人物南州望，風流一代英。
夙傳天上譽，早夢月中名。
車載三千牘，鵬飛九萬程。
向來辭泮水，端合上仙瀛。
接武虞廷邃，含香漢殿清。
漸看丹極近，首冠列星明。
準擬陪三接，周旋位六卿。
鑑分金背重，橐並紫荷輕。
未見恩綸出，那知謗篋盈。
去朝雲路杳，歸侍綵衣榮。
地借徽之竹，樓吹子晉笙。
赤心何所負，白眼不須驚。
自顧銜恩厚，親逢較藝精。
妍媸歸藻鑑，高下見文衡。
夢絕懷蛟異，詞非吐鳳成。
賦能窺小小，經漫說鏗鏗。
誤玷春官籍，終慙月旦評。
搶榆幾類鷃，出谷僅同鶑。
志慕青錢士，名參玉筍生。
別深秋鶴怨，歸問海鷗盟。
未作河西尉，聊爲江上行。
夜沈灘月釣，曉壓隴雲耕。
歲暮人初返，天寒雨未晴。
久稽從杖履，且復卧柴荆。
後見含深恧，微吟寫至情。
佇聽宣室召，鳳閣繼家聲。
上王吏部
作者：周麟之
朝代：宋

人物南州望，风流一代英。夙传天上誉，早梦月中名。车载三千牍，鹏飞九万程。向来辞泮水，端合上仙瀛。接武虞廷邃，含香汉殿清。渐看丹极近，首冠列星明。准拟陪三接，周旋位六卿。鉴分金背重，橐并紫荷轻。未见恩纶出，那知谤箧盈。去朝云路杳，归侍綵衣荣。地借徽之竹，楼吹子晋笙。赤心何所负，白眼不须惊。自顾衔恩厚，亲逢较艺精。妍媸归藻鉴，高下见文衡。梦绝怀蛟异，词非吐凤成。赋能窥小小，经漫说铿铿。误玷春官籍，终惭月旦评。抢榆几类鴳，出谷仅同莺。志慕青钱士，名参玉笋生。别深秋鹤怨，归问海鸥盟。未作河西尉，聊为江上行。夜沈滩月钓，晓压陇云耕。岁暮人初返，天寒雨未晴。久稽从杖履，且复卧柴荆。后见含深恧，微吟写至情。伫听宣室召，凤阁继家声。
上王吏部
作者：周麟之
朝代：宋

人物南州望，风流一代英。
夙传天上誉，早梦月中名。
车载三千牍，鹏飞九万程。
向来辞泮水，端合上仙瀛。
接武虞廷邃，含香汉殿清。
渐看丹极近，首冠列星明。
准拟陪三接，周旋位六卿。
鑑分金背重，橐并紫荷轻。
未见恩纶出，那知谤箧盈。
去朝云路杳，归侍綵衣荣。
地借徽之竹，楼吹子晋笙。
赤心何所负，白眼不须惊。
自顾衔恩厚，亲逢较艺精。
妍媸归藻鑑，高下见文衡。
梦绝怀蛟异，词非吐凤成。
赋能窥小小，经漫说铿铿。
误玷春官籍，终惭月旦评。
抢榆几类鷃，出谷仅同鶑。
志慕青钱士，名参玉笋生。
别深秋鹤怨，归问海鸥盟。
未作河西尉，聊为江上行。
夜沈滩月钓，晓压陇云耕。
岁暮人初返，天寒雨未晴。
久稽从杖履，且復卧柴荆。
后见含深恧，微吟写至情。
伫听宣室召，凤阁继家声。
与苏州守十诗以兵卫森画戟燕寝凝清香为韵
作者：周麟之
朝代：宋

吴山濯濯烟鬟青，湖水练练光绕城。城中主人目如电，爽气坐纳山水清。千门鸣弦夜月静，四野垂颖秋云平。试占古语咏侯德，一贤可当百万兵。苏台屹立层霄里，环望水云三百里。十年草绿春城荒，麋鹿肆游歌舞地。公来一顾风物新，华屋下蟠烟霭翠。正须满意事登临，早晚中台拜英卫。馆娃宫院秋沈沈，采香芳径花委金。吴王旧事久寂寞，此地犹怀千古心。黄堂高兴动樽俎，三百画桥丝管音。吴侬但识宴会乐，那知绕屋棠阴森。城西连柂枫桥夜，城东接舳阊门下。细听来往棹讴声，一一歌呼颂仁化。尔知德政并龚黄，我慕风流到王谢。会当临景赋新诗，写得吴中有声画。洞庭雨断兼天碧，松江月明波动色。剪橘霜包照座黄，鲙鲈雪缕堆盘白。秋到湖山最佳处，此景付公天不惜。英名自是龙骧家，更待高闳立幡戟。相门旧列名臣传，挺挺遗风眼中见。远览初褰贾父帷，仁风已满袁宏扇。坐看诏玺天边来，袖章入对金銮殿。好追乐事醉升平，日奉宸游玉津宴。一方静治民安枕，天子英明用人审。慈厚薰然布帛温，威明皎若冰霜凛。斡旋妙手经画馀，贯朽如山粟填廪。禁闼还容汲直归，淮南定报奸谋寝。六飞南驻开陪京，朝廷恃此为金城。元侯卧护股肱郡，去天尺五日月明。谁怜游子岁一过，欲往不得如流萍。今日西风要留客，好山横道烟光凝。青衫飘泊江海生，十年篷底载我行。每逢胜地一长望，江山举目难为情。登楼几作仲宣赋，在野犹带倪宽经。迩来困甚几执热，愿焉一濯秋风清。盖公论治齐相堂，穆生酌醴元王觞。古人好士乃如此，名重千载尊而光。我公风度冠今昔，龙门冠盖春云翔。微才讵敢充旨味，药笼庶容芝桂香。
与苏州守十诗以兵卫森画戟燕寝凝清香为韵·其一
作者：周麟之
朝代：宋

吴山濯濯烟鬟青，湖水练练光绕城。城中主人目如电，爽气坐纳山水清。千门鸣弦夜月静，四野垂颖秋云平。试占古语咏侯德，一贤可当百万兵。
与苏州守十诗以兵卫森画戟燕寝凝清香为韵·其一
作者：周麟之
朝代：宋

吴山濯濯烟鬟青，湖水练练光遶城。
城中主人目如电，爽气坐纳山水清。
千门鸣絃夜月静，四野垂颖秋云平。
试占古语咏侯德，一贤可当百万兵。
与苏州守十诗以兵卫森画戟燕寝凝清香为韵·其七
作者：周麟之
朝代：宋

一方静治民安枕，天子英明用人审。
慈厚熏然布帛温，威明皎若冰霜凛。
斡旋妙手经画余，贯朽如山粟填廪。
禁闼还容汲直归，淮南定报姦谋寝。
与苏州守十诗以兵卫森画戟燕寝凝清香为韵·其七
作者：周麟之
朝代：宋

一方静治民安枕，天子英明用人审。慈厚薰然布帛温，威明皎若冰霜凛。斡旋妙手经画馀，贯朽如山粟填廪。禁闼还容汲直归，淮南定报奸谋寝。
与苏州守十诗以兵卫森画戟燕寝凝清香为韵·其三
作者：周麟之
朝代：宋

馆娃宫院秋沈沈，采香芳径花委金。吴王旧事久寂寞，此地犹怀千古心。黄堂高兴动樽俎，三百画桥丝管音。吴侬但识宴会乐，那知绕屋棠阴森。
与苏州守十诗以兵卫森画戟燕寝凝清香为韵·其三
作者：周麟之
朝代：宋

馆娃宫院秋沈沈，采香芳径花委金。
吴王旧事久寂寞，此地犹怀千古心。
黄堂高兴动罇俎，三百画桥丝管音。
吴侬但识宴会乐，那知遶屋棠阴森。
与苏州守十诗以兵卫森画戟燕寝凝清香为韵·其九
作者：周麟之
朝代：宋
体裁：古风

青衫飘泊江海生，十年篷底载我行。每逢胜地一长望，江山举目难为情。登楼几作仲宣赋，在野犹带倪宽经。迩来困甚几执热，愿焉一濯秋风清。
与苏州守十诗以兵卫森画戟燕寝凝清香为韵·其二
作者：周麟之
朝代：宋

苏台屹立层霄裏，环望水云三百里。
十年草绿春城荒，麋鹿肆游歌舞地。
公来一顾风物新，华屋下蟠烟霭翠。
正须满意事登临，早晚中台拜英卫。
与苏州守十诗以兵卫森画戟燕寝凝清香为韵·其二
作者：周麟之
朝代：宋

苏台屹立层霄里，环望水云三百里。十年草绿春城荒，麋鹿肆游歌舞地。公来一顾风物新，华屋下蟠烟霭翠。正须满意事登临，早晚中台拜英卫。
与苏州守十诗以兵卫森画戟燕寝凝清香为韵·其五
作者：周麟之
朝代：宋
体裁：古风

洞庭雨断兼天碧，松江月明波动色。剪橘霜包照座黄，鲙鲈雪缕堆盘白。秋到湖山最佳处，此景付公天不惜。英名自是龙骧家，更待高闳立幡戟。
与苏州守十诗以兵卫森画戟燕寝凝清香为韵·其八
作者：周麟之
朝代：宋
体裁：古风

六飞南驻开陪京，朝廷恃此为金城。元侯卧护股肱郡，去天尺五日月明。谁怜游子岁一过，欲往不得如流萍。今日西风要留客，好山横道烟光凝。
与苏州守十诗以兵卫森画戟燕寝凝清香为韵·其六
作者：周麟之
朝代：宋

相门旧列名臣传，挺挺遗风眼中见。远览初褰贾父帷，仁风已满袁宏扇。坐看诏玺天边来，袖章入对金銮殿。好追乐事醉升平，日奉宸游玉津宴。
与苏州守十诗以兵卫森画戟燕寝凝清香为韵·其六
作者：周麟之
朝代：宋

相门旧列名臣传，挺挺遗风眼中见。
远览初褰贾父帷，仁风已满袁宏扇。
坐看诏玺天边来，袖章入对金銮殿。
好追乐事醉昇平，日奉宸游玉津宴。
与苏州守十诗以兵卫森画戟燕寝凝清香为韵·其十
作者：周麟之
朝代：宋
体裁：古风

盖公论治齐相堂，穆生酌醴元王觞。古人好士乃如此，名重千载尊而光。我公风度冠今昔，龙门冠盖春云翔。微才讵敢充旨味，药笼庶容芝桂香。
与苏州守十诗以兵卫森画戟燕寝凝清香为韵·其四
作者：周麟之
朝代：宋
体裁：古风

城西连柂枫桥夜，城东接舳阊门下。细听来往棹讴声，一一歌呼颂仁化。尔知德政并龚黄，我慕风流到王谢。会当临景赋新诗，写得吴中有声画。
中原民謠·任契丹
作者：周麟之
朝代：宋

任契丹，太行爲家千疊山。
此山阻絕天下脊，中有義旅蛟蛇蟠。
任君本是良家子，身長七尺風姿偉。
心懷忠義欲擒胡，誓與羣豪揭竿起。
時從數騎出郊坰，所向萬人皆披靡。
不驅丁口不攫金，只取餱糧事儲偫。
道遮天使奪牌歸，佩牌夜易人不知。
往來燕趙數百里，徒手不假寸鐵持。
夜半相逢沃州北，問知南使寧相阨。
倡言我輩抱雄圖，郎主打圍曾狙擊。
時來左袒奮臂呼，十萬兒郎一朝得。
勸君努力雪國讎，爲我斬取單于頭。
功成好爵皆君有，金印垂腰大如斗。
中原民謠·歸德府
作者：周麟之
朝代：宋

歸德府，四野坡池抱重阻。
閼伯之墟舊宋州，心爲大火占星土。
昔我藝祖龍潛初，授鉞此地開炎圖。
錄裳拜野休運啟，王氣鬰鬰雲扶輿。
真人當天朝萬宇，北望帝城天尺五。
舟車輻輳川塗交，盡說南京比三輔。
中興天子膺赤符，又臨此地登鸞車。
版圖一失故地隔，坐使神州淪虜區。
金杏園邊春色早，連阡粟麥濉河道。
景物依然似昔時，只恨居民戴胡情。
民言我宋瀦仁深，况此舊名歸德軍。
於今府號襲前躅，不日中原當自復。
金人無德亡無時，大德日隆天下歸。
中原民謠·渡浮橋
作者：周麟之
朝代：宋

渡浮橋，黄流噴薄翻雲濤。
駢頭巨艦寸金縴，翼以巨木維虹腰。
戍河老兵三太息，顧語行人淚霑臆。
去年造橋民力殫，今年過橋車轂擊。
只愁屢壞費修營，追呼無時困征役。
前月南朝天使來，欲令踐此誇雄哉。
無何層冰蔽流下，三十六洪中夜摧。
當時白馬津頭渡，不下氈車上船去。
今朝緩轡揚鞭回，笑踏長鯨指歸路。
但願河伯常安流，斯橋不斷千古浮。
他年過師枕席上，孰憂王旅行無舟。
適見黎陽山下驛，驛垣破處龜趺出。
豐碑大字天成橋，猶是宣和時相筆。
中原民謠·燕京小
作者：周麟之
朝代：宋

燕京小，鉅防絡野長蛇繞。
展闢城池數倍寬，帝居占盡民居少。
通天百尋殿十重，金爵觚棱在半空。
萬戶千門歌舞窄，不知九市人聲寂。
時時日曀盲風來，殺氣冥濛胡舞塞。
舊來寢處穹廬中，今乃燕坐阿房宮。
猶嫌北方地寒苦，又欲南嚮觀華風。
汴都我宋興王宅，二百年來立宗祏。
一朝飛瓦下雲端，盡毀前模變新飾。
故老慟哭壯士讙，吾寧忍死不忍觀。
只恐金碧塗未乾，死胡濺血川原丹。
羣兒拍手歌相和，此地寧容犬羊涴。
旄頭夜落五雲開，還與吾皇泰微坐。
中原民謠·迎送亭
作者：周麟之
朝代：宋

迎送亭，亭邊柳色何青青。
樹頭風和鵲聲喜，朱甍碧瓦煙光凝。
路人矯首城南北，牓字新題照阡陌。
金牌天使走馬來，蕃官出門餞迎客。
車頭老人扶軛行，自言身是宋遺氓。
斯亭豈爲迎送設，殆欲迎宋非虛名。
南人側耳驚相顧，此語端能卜天數。
說與征夫且緩驅，往來怕見征塵污。
莫折亭前百年柳，曾經宋德栽培久。
只期南望翠華歸，再拜馬前稱萬壽。
中原民謠·造海船
作者：周麟之
朝代：宋

造海船，海旁樸斲雷殷山。
大船闢艦容萬斛，小船飛鶻何翩翩。
傳聞潞縣燕京北，木柹翻空浪頭白。
近年升作北通州，謂是背吭宜控扼。
坐令斬木千山童，民間十室八九空。
老者駕車輦輸去，壯者腰斧從鳩工。
自期鼓檝滄溟隘，他時取道膠西寨。
檣願相風風北來，飛航信宿趨吳會。
誰爲此計狂且愚，南北土性天淵殊。
北人鞍馬是長技，南人濤瀨如坦塗。
果爾疑非萬全策，驅民忍作魚龍食。
任渠轉海入江來，自有周郎當赤壁。
中原民謠·過沃州
作者：周麟之
朝代：宋

過沃州，停車聽我遺民謳。
茲爲名邦古趙地，皇家得姓基鴻休。
自胡雜居民在鼎，民心不改千年并。
一日天開神火流，祥光塞空吐金景。
胡人驚呼上畔知，曰此異兆誰當之。
天其有意福趙氏，於斯效瑞騰炎輝。
是歲更名州作沃，自謂火炎瑞可撲。
不知字讖愈分明，天水灼然真吉卜。
君看石橋十尺橫，上有蹋跡青騾行。
當年勝概壓天下，豈忍歲久蒙氈腥。
我有簞壺辦漿饋，未審王師何日至。
此身終作沃州民，趙氏帝王千萬祀。
中原民謠·金瀾酒
作者：周麟之
朝代：宋

金瀾酒，皓月委波光入酒。
冰壺避暑壓瓊艘，火炕敵寒揮玉斗。
追歡長是秉燭遊，日高未放傳盃手。
生平飲血狐兔場，釀糜爲酒氈爲裳。
猶存故事設茶食，金剛大鐲胡麻香。
五辛盈柈雁粉黑，豈解玉食羅雲漿。
南使來時北風冽，冰山峨峨千里雪。
休嗟虜酒不醉人，別有班觴下層闕。
或言此酒名金瀾，金數欲盡天意闌。
醉魂未醒醆未覆，會看骨肉爭相殘。
一雙寶榼雲龍翥，明日辭朝倒壺去。
旨留餘瀝酹亡胡，帝鄉自有薔薇露。
中原民謠·金臺硯
作者：周麟之
朝代：宋

金臺硯，舊日老張聞㝢縣。
金華仙伯一品題，名高萬石羅文傳。
南轅回次白溝河，搴裳欲渡塵沒靴。
向此畫見限華裔，今乃接畛皆夷歌。
忽見御莊雲蓊鬰，千章喬木參天碧。
始知佳氣似舂陵，更喜眼前多舊物。
伴行蕃使言侏離，髯奴鐻耳乃有知。
叩轅斂袂出雙璧，不待馹人來致辭。
自言所獻非荆璞，僅比澄泥與銅雀。
雅稱揮毫白玉堂，夜掃黄麻追灝噩。
人皆謂彼勤且誠，盍探露團分寶馨。
歸家請辦千斛墨，異時擬勒燕山銘。
中原民謠·雨木冰
作者：周麟之
朝代：宋

雨木冰，貫珠絡玉千葩明。
橫鞭一拂條葉動，寶釵墮地聲鏗鍧。
昨日登車天地墨，怪雨盲風起東北。
俄然散雹亂飛霙，流淖滿途深沒膝。
前車折軸不得行，後車脫輻泥翻軛。
曉來廓氛天宇清，萬象奪目何晶瑩。
凜如介士執矛戟，四野列陣霜雪凝。
汴河堤上民驚詫，問是何祥木冰稼。
平生有眼未曾看，舊說惟聞達官怕。
車中囁嚅齊魯生，嘗學五傳窺遺經。
因言前哲論災異，占曰庶人皆執兵。
只應北地干戈起，草木如人刃相倚。
莫憂胡兒飲泗水，盡道明年佛貍死。
中原民谣·任契丹
作者：周麟之
朝代：宋

任契丹，太行为家千叠山。此山阻绝天下脊，中有义旅蛟蛇蟠。任君本是良家子，身长七尺风姿伟。心怀忠义欲擒胡，誓与群豪揭竿起。时从数骑出郊坰，所向万人皆披靡。不驱丁口不攫金，只取糇粮事储偫。道遮天使夺牌归，佩牌夜易人不知。往来燕赵数百里，徒手不假寸铁持。夜半相逢沃州北，问知南使宁相阨。倡言我辈抱雄图，郎主打围曾狙击。时来左袒奋臂呼，十万儿郎一朝得。劝君努力雪国雠，为我斩取单于头。功成好爵皆君有，金印垂腰大如斗。
中原民谣·任契丹
作者：周麟之
朝代：宋

任契丹，太行为家千迭山。
此山阻绝天下脊，中有义旅蛟蛇蟠。
任君本是良家子，身长七尺风姿伟。
心怀忠义欲擒胡，誓与羣豪揭竿起。
时从数骑出郊垧，所向万人皆披靡。
不驱丁口不攫金，只取糇粮事储偫。
道遮天使夺牌归，佩牌夜易人不知。
往来燕赵数百里，徒手不假寸铁持。
夜半相逢沃州北，问知南使宁相阨。
倡言我辈抱雄图，郎主打围曾狙击。
时来左袒奋臂呼，十万儿郎一朝得。
劝君努力雪国雠，为我斩取单于头。
功成好爵皆君有，金印垂腰大如斗。
中原民谣·归德府
作者：周麟之
朝代：宋

归德府，四野坡池抱重阻。阏伯之墟旧宋州，心为大火占星土。昔我艺祖龙潜初，授钺此地开炎图。录裳拜野休运启，王气郁郁云扶舆。真人当天朝万宇，北望帝城天尺五。舟车辐辏川涂交，尽说南京比三辅。中兴天子膺赤符，又临此地登鸾车。版图一失故地隔，坐使神州沦虏区。金杏园边春色早，连阡粟麦濉河道。景物依然似昔时，只恨居民戴胡情。民言我宋潴仁深，况此旧名归德军。于今府号袭前躅，不日中原当自复。金人无德亡无时，大德日隆天下归。
中原民谣·归德府
作者：周麟之
朝代：宋

归德府，四野坡池抱重阻。
阏伯之墟旧宋州，心为大火占星土。
昔我艺祖龙潜初，授钺此地开炎图。
录裳拜野休运启，王气鬰鬰云扶舆。
真人当天朝万宇，北望帝城天尺五。
舟车辐辏川涂交，尽说南京比三辅。
中兴天子膺赤符，又临此地登鸾车。
版图一失故地隔，坐使神州沦虏区。
金杏园边春色早，连阡粟麦濉河道。
景物依然似昔时，只恨居民戴胡情。
民言我宋潴仁深，况此旧名归德军。
于今府号袭前躅，不日中原当自復。
金人无德亡无时，大德日隆天下归。
中原民谣·渡浮桥
作者：周麟之
朝代：宋

渡浮桥，黄流喷薄翻云涛。
骈头巨舰寸金縴，翼以巨木维虹腰。
戍河老兵三太息，顾语行人泪霑臆。
去年造桥民力殚，今年过桥车毂击。
只愁屡坏费修营，追呼无时困征役。
前月南朝天使来，欲令践此夸雄哉。
无何层冰蔽流下，三十六洪中夜摧。
当时白马津头渡，不下毡车上船去。
今朝缓辔扬鞭回，笑踏长鲸指归路。
但愿河伯常安流，斯桥不断千古浮。
他年过师枕席上，孰忧王旅行无舟。
适见黎阳山下驿，驿垣破处龟趺出。
丰碑大字天成桥，犹是宣和时相笔。
中原民谣·渡浮桥
作者：周麟之
朝代：宋

渡浮桥，黄流喷薄翻云涛。骈头巨舰寸金纤，翼以巨木维虹腰。戍河老兵三太息，顾语行人泪沾臆。去年造桥民力殚，今年过桥车毂击。只愁屡坏费修营，追呼无时困征役。前月南朝天使来，欲令践此誇雄哉。无何层冰蔽流下，三十六洪中夜摧。当时白马津头渡，不下毡车上船去。今朝缓辔扬鞭回，笑踏长鲸指归路。但愿河伯常安流，斯桥不断千古浮。他年过师枕席上，孰忧王旅行无舟。适见黎阳山下驿，驿垣破处龟趺出。丰碑大字天成桥，犹是宣和时相笔。
中原民谣·燕京小
作者：周麟之
朝代：宋

燕京小，鉅防络野长蛇绕。
展闢城池数倍宽，帝居占尽民居少。
通天百寻殿十重，金爵觚棱在半空。
万户千门歌舞窄，不知九市人声寂。
时时日曀盲风来，杀气冥蒙胡舞塞。
旧来寝处穹庐中，今乃燕坐阿房宫。
犹嫌北方地寒苦，又欲南嚮观华风。
汴都我宋兴王宅，二百年来立宗祏。
一朝飞瓦下云端，尽毁前模变新饰。
故老恸哭壮士讙，吾宁忍死不忍观。
只恐金碧涂未干，死胡溅血川原丹。
羣儿拍手歌相和，此地宁容犬羊涴。
旄头夜落五云开，还与吾皇泰微坐。
中原民谣·燕京小
作者：周麟之
朝代：宋

燕京小，钜防络野长蛇绕。展辟城池数倍宽，帝居占尽民居少。通天百寻殿十重，金爵觚棱在半空。万户千门歌舞窄，不知九市人声寂。时时日曀盲风来，杀气冥濛胡舞塞。旧来寝处穹庐中，今乃燕坐阿房宫。犹嫌北方地寒苦，又欲南向观华风。汴都我宋兴王宅，二百年来立宗祏。一朝飞瓦下云端，尽毁前模变新饰。故老恸哭壮士欢，吾宁忍死不忍观。只恐金碧涂未乾，死胡溅血川原丹。群儿拍手歌相和，此地宁容犬羊涴。旄头夜落五云开，还与吾皇泰微坐。
中原民谣·过沃州
作者：周麟之
朝代：宋
体裁：古风

过沃州，停车听我遗民讴。兹为名邦古赵地，皇家得姓基鸿休。自胡杂居民在鼎，民心不改千年并。一日天开神火流，祥光塞空吐金景。胡人惊呼上畔知，曰此异兆谁当之。天其有意福赵氏，于斯效瑞腾炎辉。是岁更名州作沃，自谓火炎瑞可扑。不知字谶愈分明，天水灼然真吉卜。君看石桥十尺横，上有蹋迹青骡行。当年胜概压天下，岂忍岁久蒙毡腥。我有箪壶办浆馈，未审王师何日至。此身终作沃州民，赵氏帝王千万祀。
中原民谣·迎送亭
作者：周麟之
朝代：宋

迎送亭，亭边柳色何青青。树头风和鹊声喜，朱甍碧瓦烟光凝。路人矫首城南北，榜字新题照阡陌。金牌天使走马来，蕃官出门饯迎客。车头老人扶轭行，自言身是宋遗氓。斯亭岂为迎送设，殆欲迎宋非虚名。南人侧耳惊相顾，此语端能卜天数。说与征夫且缓驱，往来怕见征尘污。莫折亭前百年柳，曾经宋德栽培久。只期南望翠华归，再拜马前称万寿。
中原民谣·迎送亭
作者：周麟之
朝代：宋

迎送亭，亭边柳色何青青。
树头风和鹊声喜，朱甍碧瓦烟光凝。
路人矫首城南北，牓字新题照阡陌。
金牌天使走马来，蕃官出门饯迎客。
车头老人扶轭行，自言身是宋遗氓。
斯亭岂为迎送设，殆欲迎宋非虚名。
南人侧耳惊相顾，此语端能卜天数。
说与征夫且缓驱，往来怕见征尘污。
莫折亭前百年柳，曾经宋德栽培久。
只期南望翠华归，再拜马前称万寿。
中原民谣·造海船
作者：周麟之
朝代：宋

造海船，海旁朴斲雷殷山。大船辟舰容万斛，小船飞鹘何翩翩。传闻潞县燕京北，木柹翻空浪头白。近年升作北通州，谓是背吭宜控扼。坐令斩木千山童，民间十室八九空。老者驾车辇输去，壮者腰斧从鸠工。自期鼓楫沧溟隘，他时取道胶西寨。樯愿相风风北来，飞航信宿趋吴会。谁为此计狂且愚，南北土性天渊殊。北人鞍马是长技，南人涛濑如坦涂。果尔疑非万全策，驱民忍作鱼龙食。任渠转海入江来，自有周郎当赤壁。
中原民谣·造海船
作者：周麟之
朝代：宋

造海船，海旁朴斲雷殷山。
大船闢舰容万斛，小船飞鹘何翩翩。
传闻潞县燕京北，木柹翻空浪头白。
近年升作北通州，谓是背吭宜控扼。
坐令斩木千山童，民间十室八九空。
老者驾车辇输去，壮者腰斧从鸠工。
自期鼓檝沧溟隘，他时取道胶西寨。
樯愿相风风北来，飞航信宿趋吴会。
谁为此计狂且愚，南北土性天渊殊。
北人鞍马是长技，南人涛濑如坦涂。
果尔疑非万全策，驱民忍作鱼龙食。
任渠转海入江来，自有周郎当赤壁。
中原民谣·金台砚
作者：周麟之
朝代：宋

金台砚，旧日老张闻㝢县。金华仙伯一品题，名高万石罗文传。南辕回次白沟河，搴裳欲渡尘没靴。向此画见限华裔，今乃接畛皆夷歌。忽见御庄云蓊郁，千章乔木参天碧。始知佳气似舂陵，更喜眼前多旧物。伴行蕃使言侏离，髯奴鐻耳乃有知。叩辕敛袂出双璧，不待驲人来致辞。自言所献非荆璞，仅比澄泥与铜雀。雅称挥毫白玉堂，夜扫黄麻追灏噩。人皆谓彼勤且诚，盍探露团分宝馨。归家请办千斛墨，异时拟勒燕山铭。
中原民谣·金台砚
作者：周麟之
朝代：宋

金台砚，旧日老张闻㝢县。
金华仙伯一品题，名高万石罗文传。
南辕回次白沟河，搴裳欲渡尘没靴。
向此画见限华裔，今乃接畛皆夷歌。
忽见御庄云蓊鬰，千章乔木参天碧。
始知佳气似舂陵，更喜眼前多旧物。
伴行蕃使言侏离，髯奴鐻耳乃有知。
叩辕敛袂出双璧，不待驲人来致辞。
自言所献非荆璞，仅比澄泥与铜雀。
雅称挥毫白玉堂，夜扫黄麻追灏噩。
人皆谓彼勤且诚，盍探露团分宝馨。
归家请办千斛墨，异时拟勒燕山铭。
中原民谣·金台砚
作者：周麟之
朝代：宋
体裁：古风

金台砚，旧日老张闻宇县。金华仙伯一品题，名高万石罗文传。南辕回次白沟河，搴裳欲渡尘没靴。向此画见限华裔，今乃接畛皆夷歌。忽见御庄云蓊郁，千章乔木参天碧。始知佳气似舂陵，更喜眼前多旧物。伴行蕃使言侏离，髯奴鐻耳乃有知。叩辕敛袂出双璧，不待驲人来致辞。自言所献非荆璞，仅比澄泥与铜雀。雅称挥毫白玉堂，夜扫黄麻追灏噩。人皆谓彼勤且诚，盍探露团分宝馨。归家请办千斛墨，异时拟勒燕山铭。
中原民谣·金澜酒
作者：周麟之
朝代：宋

金澜酒，皓月委波光入酒。冰壶避暑压琼艘，火炕敌寒挥玉斗。追欢长是秉烛游，日高未放传杯手。生平饮血狐兔场，酿糜为酒毡为裳。犹存故事设茶食，金刚大镯胡麻香。五辛盈柈雁粉黑，岂解玉食罗云浆。南使来时北风冽，冰山峨峨千里雪。休嗟虏酒不醉人，别有班觞下层阙。或言此酒名金澜，金数欲尽天意阑。醉魂未醒盏未覆，会看骨肉争相残。一双宝榼云龙翥，明日辞朝倒壶去。旨留馀沥酹亡胡，帝乡自有蔷薇露。
中原民谣·金澜酒
作者：周麟之
朝代：宋

金澜酒，皓月委波光入酒。
冰壶避暑压琼艘，火炕敌寒挥玉斗。
追欢长是秉烛游，日高未放传杯手。
生平饮血狐兔场，酿糜为酒毡为裳。
犹存故事设茶食，金刚大镯胡麻香。
五辛盈柈雁粉黑，岂解玉食罗云浆。
南使来时北风冽，冰山峨峨千里雪。
休嗟虏酒不醉人，别有班觞下层阙。
或言此酒名金澜，金数欲尽天意阑。
醉魂未醒醆未覆，会看骨肉争相残。
一双宝榼云龙翥，明日辞朝倒壶去。
旨留余沥酹亡胡，帝乡自有蔷薇露。
中原民谣·雨木冰
作者：周麟之
朝代：宋

雨木冰，贯珠络玉千葩明。横鞭一拂条叶动，宝钗堕地声铿鍧。昨日登车天地墨，怪雨盲风起东北。俄然散雹乱飞霙，流淖满途深没膝。前车折轴不得行，后车脱辐泥翻轭。晓来廓氛天宇清，万象夺目何晶瑩。凛如介士执矛戟，四野列阵霜雪凝。汴河堤上民惊诧，问是何祥木冰稼。平生有眼未曾看，旧说惟闻达官怕。车中嗫嚅齐鲁生，尝学五传窥遗经。因言前哲论灾异，占曰庶人皆执兵。只应北地干戈起，草木如人刃相倚。莫忧胡儿饮泗水，尽道明年佛狸死。
中原民谣·雨木冰
作者：周麟之
朝代：宋
体裁：古风

雨木冰，贯珠络玉千葩明。横鞭一拂条叶动，宝钗堕地声铿鍧。昨日登车天地墨，怪雨盲风起东北。俄然散雹乱飞霙，流淖满途深没膝。前车折轴不得行，后车脱辐泥翻轭。晓来廓氛天宇清，万象夺目何晶莹。凛如介士执矛戟，四野列阵霜雪凝。汴河堤上民惊诧，问是何祥木冰稼。平生有眼未曾看，旧说惟闻达官怕。车中嗫嚅齐鲁生，尝学五传窥遗经。因言前哲论灾异，占曰庶人皆执兵。只应北地干戈起，草木如人刃相倚。莫忧胡儿饮泗水，尽道明年佛狸死。
中原民谣·雨木冰
作者：周麟之
朝代：宋

雨木冰，贯珠络玉千葩明。
横鞭一拂条叶动，宝钗堕地声铿鍧。
昨日登车天地墨，怪雨盲风起东北。
俄然散雹乱飞霙，流淖满途深没膝。
前车折轴不得行，后车脱辐泥翻轭。
晓来廓氛天宇清，万象夺目何晶莹。
凛如介士执矛戟，四野列阵霜雪凝。
汴河堤上民惊诧，问是何祥木冰稼。
平生有眼未曾看，旧说惟闻达官怕。
车中嗫嚅齐鲁生，尝学五传窥遗经。
因言前哲论灾异，占曰庶人皆执兵。
只应北地干戈起，草木如人刃相倚。
莫忧胡儿饮泗水，尽道明年佛貍死。
以珠子香建茶寄皖公山馬先生
作者：周麟之
朝代：宋

筠谷珠璣北苑春，寸誠千里託靈芬。
爲投白鹿岩前客，何日容分半席雲。
以珠子香建茶寄皖公山马先生
作者：周麟之
朝代：宋

筠谷珠玑北苑春，寸诚千里托灵芬。为投白鹿岩前客，何日容分半席云。
以珠子香建茶寄皖公山马先生
作者：周麟之
朝代：宋

筠谷珠玑北苑春，寸诚千里託灵芬。
为投白鹿岩前客，何日容分半席云。
再次韵为谢
作者：周麟之
朝代：宋

公诗律严如用兵，江淮草木先知名。少当千人扫文阵，晚策百胜攻愁城。诗坛老将天下杰，笔倒三江流万折。时将妙句吐长虹，李杜文章光不灭。由来事业师伊周，讵止博识穷九丘。星列丹墀蔼华望，月升金掌陈嘉谋。脱冠归来双鬓改，任尔功名争好采。挥弦月下奏高山，击楫波间哦小海。方今祝网仁如商，圣贤相逢治具张。鹤书旁午诏多士，不以椳闑遗寸长。如公岂得栖林壑，焉问晓猿惊索寞。岁晚方谐魏阙心，官閒不减商山乐。湖上春来花恼人，我不忧贫依富邻。朋友胶漆古来事，愿言握臂追雷陈。
再次韵为谢
作者：周麟之
朝代：宋

公诗律严如用兵，江淮草木先知名。
少当千人扫文阵，晚策百胜攻愁城。
诗坛老将天下杰，笔倒三江流万折。
时将妙句吐长虹，李杜文章光不灭。
由来事业师伊周，讵止博识穷九丘。
星列丹墀蔼华望，月昇金掌陈嘉谋。
脱冠归来双鬓改，任尔功名争好采。
挥絃月下奏高山，击楫波间哦小海。
方今祝网仁如商，圣贤相逢治具张。
鹤书旁午诏多士，不以椳闑遗寸长。
如公岂得栖林壑，焉问晓猿惊索寞。
岁晚方谐魏阙心，官閒不减商山乐。
湖上春来花恼人，我不忧贫依富邻。
朋友胶漆古来事，愿言握臂追雷陈。
再次韵爲謝
作者：周麟之
朝代：宋

公詩律嚴如用兵，江淮草木先知名。
少當千人掃文陣，晚策百勝攻愁城。
詩壇老將天下傑，筆倒三江流萬折。
時將妙句吐長虹，李杜文章光不滅。
由來事業師伊周，詎止博識窮九丘。
星列丹墀藹華望，月昇金掌陳嘉謀。
脫冠歸來雙鬢改，任爾功名爭好采。
揮絃月下奏高山，擊楫波間哦小海。
方今祝網仁如商，聖賢相逢治具張。
鶴書旁午詔多士，不以椳闑遺寸長。
如公豈得栖林壑，焉問曉猿驚索寞。
歲晚方諧魏闕心，官閒不減商山樂。
湖上春來花惱人，我不憂貧依富鄰。
朋友膠漆古來事，願言握臂追雷陳。
初除西掖士华兄以诗贺喜次韵为谢
作者：周麟之
朝代：宋
体裁：七言律诗

向来归卧白云边，忽拜君王诏墨鲜。谁借羽翰超弱水，又随簪橐过甘泉。酒同今夕兄酬弟，诗比当年圣得贤。润色正须燕许手，小儒那有笔如椽。
初除西掖士華兄以詩賀喜次韵爲謝
作者：周麟之
朝代：宋

向來歸卧白雲邊，忽拜君王詔墨鮮。
誰借羽翰超弱水，又隨簪橐過甘泉。
酒同今夕兄酬弟，詩比當年聖得賢。
潤色正須燕許手，小儒那有筆如椽。